Μαριάννα Παπουτσοπούλου-Εκπαιδευτικός, Συγγραφέας, Μεταφράστρια: Ζωή σημαίνει και συμμετοχή και αγώνας και ρίσκα - Παλμός\nΜαριάννα Παπουτσοπούλου-Εκπαιδευτικός, Συγγραφέας, Μεταφράστρια: Ζωή σημαίνει και συμμετοχή και αγώνας και ρίσκα\n«Ζωή σημαίνει και\nαγώνας και ρίσκα»\nΗ Μαριάννα Παπουτσοπούλου γεννήθηκε στην Αθήνα το 1951. Σπούδασε Αρχαιολογία, Ιστορία της Τέχνης, Γλώσσες και Λογοτεχνία. Δίδαξε τριάντα χρόνια στη μέση εκπαίδευση. Συμμετείχε ενεργά στους αγώνες για την παιδεία και την ισότητα των φύλων. Γράφει, μεταφράζει, και έχει δυο αγαπημένους γιους.\nΈχει δημοσιεύσει ποιήματα (Πόλερως, Γαβριηλίδης 2001, Διάδρομος, ένα τετράδιο με στίχους, Γαβριηλίδης 2008, Το σωσίβιο φτερό, Γαβριηλίδης 2015), πεζά («Στο ρεύμα κι αναπόταμα, ένα δίπτυχο, Ηριδανός 2013, «Μάμα φράνκ, Νουβέλα, Γαβριηλίδης 2013, «Λόγχες και θηκάρια, μικρά πεζά και διηγήματα, Μικρές εκδόσεις 2017) και μεταφράσεις (Ρ. Μπέικερ, Μότσαρτ. Libro, 1991, β εκδ. 1996, Λ. Ντάρελ, Αλεξανδρινό Κουαρτέτο. Μεταίχμιο, 2009, Μαρσέλ Προυστ, Σχετικά με τον Μπωντλαίρ, εκδ. Κουκούτσι, 2017, Σ. Μπωντλέρ Τα Άνθη του Κακού, μετάφραση και σχόλια, υπό έκδοσιν στο Κουκούτσι).\nΆρθρα, πεζά, ποιήματα και μεταφράσεις στον περιοδικό και ημερήσιο τύπο, και στο διαδίκτυο (Νέα Εστία, Κωπηλάτες, Το Καμίνι, Το παράθυρο, Ιδιωτικός Εκπαιδευτικός, Αυγή, Bibliotheque, κ.α.), συμμετοχές σε συλλογικές εκδόσεις (Ετερότητα, Έρως-κρίσις Ποιητές του 2015). Και δυο διδακτικά βιβλιαράκια για το λύκειο που έχουν εξαντληθεί: Μικρός οδηγός για την ανάγνωση της πεζογραφίας (εκδ.ΕΚΓ, 1991), Εκατό χρόνια κινηματογράφου (εκδ. ΕΚΓ, 1996).\nΜΑΡΙΑΝΝΑ ΠΑΠΟΥΤΣΟΠΟΥΛΟΥ: Τα παιδικά μου χρόνια ήταν παράξενα: είχα πολλή μοναξιά, οι γονείς μου εργάζονταν και δεν είχα αδέρφια, έτσι αγάπησα πολύ το διάβασμα και καλλιέργησα τη φιλία ως κορυφαία αδερφική σχέση από μικρή. Είχα μια υπέροχη μάνα που αγαπούσε τα βιβλία, τις τέχνες κι εμάς, κι έναν δίκαιο αλλά κάπως αυστηρό πατέρα.\n«Π»: Διδάξατε 30 χρόνια στη Μέση Εκπαίδευση. Πώς ήταν η διαδρομή; Αυτή σας ώθησε στη συγγραφή;\nΜ.Π.: Τριάντα χρόνια στη μέση εκπαίδευση δίδαξα αυτό που λάτρευα από παιδί, τη Λογοτεχνία και την Τέχνη, και βέβαια Ιστορία, Έκθεση, Ψυχολογία και Πολιτική αγωγή, Φιλοσοφία και Θεατρολογία… όπως όλοι. Όμως δεν γράφω με αφορμή αυτά, γράφω από παιδί, δεκατεσσάρων ετών πήρα κι ένα βραβείο διηγήματος, δεν έδωσα σημασία, συνέχισα να γράφω, η γραφή ειναι η ζωή μου. Όμως άρχισα να εκδίδω αργά, στα σαράντα μου, αφού ένιωσα πως κάτι άξιζαν πια. Στα φοιτητικά μου χρόνια έδωσα τις πρώτες μου μεταφράσεις στο περιοδικό Πρόσωπα, που είχαμε βγάλει μέσα στη χούντα με την Νατάσα Χατζηδάκη, τον Αλέξη Κόκκο κ. ά.. Όσο εργαζόμουν στη μέση εκπ. φρόντιζα το λογοτεχνικό περιοδικό, τη γραφή των παιδιών, που και που εξέδιδα και κάτι δικό μου, έγραψα και πολύ ανωνύμως στα νιάτα μου για διάφορα ζητήματα και αφορμές, στο σύλλογο, στο κίνημα των γυναικών κλπ.\n«Π»: Δυο δικά σας διδακτικά βιβλιαράκια του Λυκείου έχουν εξαντληθεί. Τι περιείχαν;\nΜ.Π.: Έχω γράψει ένα βιβλίο θεωρίας της λογοτεχνίας για το Λύκειο βασισμένο στην θεωρία ανάγνωσης του Ζενέτ, Μικρός Οδηγός για την ανάγνωση τη πεζογραφίας μας το 1991, και ένα μικρό βιλιαράκι Ιστορία του Κινηματογράφου για τα 100 χρονια κινηματογραφου, το ‘96 και τα δυο εκδ. Κωστέα Γείτονα, όπου και εργαζόμουν.\n«Π»: Διδάξατε, γράφετε, μεταφράζετε, έχετε δυο γιους… Πώς τα καταφέρνετε; Τι θυσίες κάνατε ή κάνετε;\nΜ.Π.: Δεν νομίζω πως θυσίασα κάτι, η ζωή μου ήταν γεμάτη αγάπη και ομορφιά πάντα, ακόμη και σήμερα. Ο έρωτας, ο άντρας μου, τα παιδιά μου που λατρεύω, το σχολειό, ένας παράδεισος γεμάτος νέα πλάσματα με τα όνειρα και τις προσπάθειές τους, το κίνημα, τότε ανάγκη όλης της γενιάς μας, να κάνουμε μια Ελλάδα καλύτερη μετά τη χούντα, όλα είχαν τον λόγο τους, και η γραφή είχε τον δικό της, να πάει βαθύτερα την συνειδητοποίηση, και να κρατήσει όση ομορφιά έζησα ζωντανή και διευρυμένη, ώστε να χωρέσει κι άλλους, τους αναγνώστες μου.\n«Π»: Συμμετείχατε ενεργά σε αγώνες για την παιδεία και την ισότητα των φύλων. Πώς βλέπετε σήμερα τα πράγματα;\nΜ.Π.: Σήμερα δεν κουνιέται φύλλο… δυστυχώς. Και πολύ αμφιβάλλω πόσοι μορφώνονται για να ανακαλύψουν τον εαυτό τους και τον άλλον, τον κόσμο και την ουσία της ζωής. Φοβούμαι πως μπήκαμε σε μια εγωιστική περίοδο όπου παίζει κυρίως το φαίνεσθαι και η κοινωνική ή οικονομική αποκατάσταση του καθενός. Αυτά είναι καλά, αλλά δεν συγκροτούν μια ανθρώπινη ζωή με περιεχόμενο. Γι’ αυτό και το συνεχές βιωμένο αδιέξοδο πολλών, η καταφυγή σε ουσίες ή σε ψ – φάρμακα, κλπ κλπ. Η ζωή σημαίνει και συμμετοχή, και αγώνα για την δικαιοσύνη, και ρίσκα, όχι μονο ψευτο-σιγουριές που μεθαύριο σε διαψεύδουν.\n«Π»: Ποιές οι δυσκολίες του μεταφραστή; Δώσατε τη δική σας εκδοχή στον αναγνώστη;\nΜ.Π.: Η μετάφραση είναι μεράκι, είναι και ειδικό ταλέντο. Απαιτεί πολλά: Γνώση των γλωσσών, γνώση τη λογοτεχνίας βαθιά, ενδελεχή έρευνα της περιόδου και του συγγραφέα που μεταφράζεις, την ικανότητα να μεταφέρεις το ύφος, την ατμόσφαιρα, το ρυθμό, συχνά και το μέτρο και τις ρίμες, αν πρόκειται για ποίηση, το δυσκολότερο είδος. Η μετάφραση δεν είναι παιχνίδι ούτε βιοπορισμός, είναι ένα από τα δυσκολότερα κεφάλαια της λογοτεχνίας, ενώνει τους ανθρώπους όπου γης, και είναι ένα άριστο σχολείο για όποιον ονειρεύεται να γίνει και ο ίδιος συγγραφέας. Τέλος να θυμίσω πως μεταφράζουμε από μια ξένη γλωσσα στην μητρική, για να φέρουμε στον δικό μας αναγνωστικό κόσμο τον παγκόσμιο λογοτεχνικό πλούτο με άρτιο τρόπο.\n«Π»: Κάθε ανάγνωση και μια ερμηνεία, όπως λέγεται;\nΜ.Π.: Μα φυσικά, κάθε άνθρωπος διαβάζει ανάλογα με όσα έχει μέσα του ως ψυχικό και πνευματικό απόθεμα, και ως προσωπική περιπέτεια…κάθε ανάγνωση είναι μια ερμηνεία.. Βέβαια υπάρχουν εύκολα και δυσκολότερα βιβλία, και καλά είναι να μην μπλέκει κανείς με μόδες, αλλά να ακολουθεί αναγνωστικά ό,τι τον προσελκύει αληθινά.\n«Π»: Ποιό το πάθος του μεταφραστή;\nΜ.Π.: Η ουσιαστική απόδοση του πρωτοτύπου και ο φωτισμός με εισαγωγικά και άλλα εφόδια. Το μόνο νόμιμο πάθος ενός καλού μεταφραστή. Ο μεταφραστής παραδίνεται στον συγγραφέα που μεταφράζει, δεν κάνει το κέφι του, αλλά αποδίδει με σεμνότητα και αφοσίωση.\n«Π»: Μόλις κυκλοφόρησε το νέο σας βιβλίο «Λόγχες και Θηκάρια», καλοτάξιδο! Τι πραγματεύεται;\nΜ.Π.: Λόγχες και θηκάρια, μικρές Εκδόσεις, 2017, ονόμασα την συλλογή αυτή από μικρά πεζά ποιήματα όλα περσινά, και κάποια αλιότερα κάπως διηγήματα, απο το ’96 και δω. Έχω ξαναβγάλει διηγήματα, Στο ρεύμα κι αναπόταμα, Ηριδανός, 2013, τα αγαπώ πολύ ως είδος γιατί θέλουν μεράκι και μαστοριά. Περιέχονται εδώ, όλες οι πτυχές και οι στοχασμοί, το χιούμορ και οι αληθινοί πόνοι, από τους έρωτες, τις αγάπες, τις πίκρες, την ομορφιά, τη φιλία, τα πένθη, τον αγώνα και τα ζόρια της ζωής, Υπάρχει η ανάγκη της δικαιοσύνης, και η ανάγκη του ονείρου, όσο και η ανάγκη για να κεντήσεις ένα ύφασμα που θα κρατήσει ζωντανό ό,τι αγάπησες και πάλεψες να αναστήσεις. Ακούω πως το βιβλίο αυτό αρέσει πολύ και συγκινεί, κι αυτό μου δίνει βαθειά χαρά. Ο καλός μου φίλος και εκδότης Σταμάτης Πάρχας, έκανε ένα πολύ ωραίο βιβλίο.\n«Π»: Ποιό έργο σας ξεχωρίζετε;\nΜ.Π.: Τα ποιήματά μου: Το σωσίβιο φτερό, εκδ., γαβριηλίδη, τον Ντάρελ με το Κουαρτέτο, εκδ, Μεταίχμιο, τον Μπωντλαίρ που ετοιμάζει το Κουκούτσι, Τις Λόγχες και θηκάρια, και τη Μάμα Φρανκ, εκδ. γαβριηλίδης, από τα πεζά. Κι αν με ρωτήσετε, ακόμη περισότερο το ανέκδοτο ακόμη μυθιστόρημά μου, Ανεμοδείκτης.\n«Π»: Τί σας ωθεί στη συγγραφή ενός νέου βιβλίου;\nΜ.Π.: Η καθημερινότητα, μια ιδέα, τα βιώματα της ζωής, η ανάγκη να επικοινωνήσω μια ιδέα ή μια λαχτάρα με τον αναγνώστη, αυτά με κινούν να γράφω, αυτά και η αγάπη.\n«Π»: Αισθάνεστε ελεύθερη στη συγγραφική διαδικασία; Η γραφή σας παρασύρει;\nΜ.Π.: Η συγγραφή είναι η μόνη αληθινή ελευθερία που έχω ζήσει, η μόνη αληθινή στιγμή της ύπαρξης χωρίς κοινωνικό καταναγκασμό ή ετεροκαθορισμό. Η ομορφιά είναι ο σκοπός της ζωής ενός συγγραφέα, η ομορφιά της φόρμας, και των ιδεών, των σκέψεων, των συναισθημάτων που ντύνει. Ο συγγραφέας γράφει συνεχώς, δεν υπάρχουν διαλείμματα.\n«Π»: Ποιό είναι το αγαπημένο σας βιβλίο;\nΜ.Π.: Είναι πάρα πολλά τα αγαπημένα μου βιβλία, ας πω μερικά: Τζ.Τζόυς Οδυσέας, Μ. Προυστ, Η αναζήτηση του χαμένου χρόνου, Τζ. Στάινερ, Οι Αντιγόνες, Φ. Ντοστογιέφσκι, Ο Ηλίθιος, Ε. Μπροντέ, Ανεμοδαρμένα Ύψη, Ισ. Μπάμπελ, Διηγήματα, Μπουλγκάκωφ, Ο μαιτρ και η Μαργαρίτα, Σ. Μπωντλαίρ, Τα άνθη του κακού. Α.Γκίνσμπεργκ, Ουρλιαχτό. Γ.Μπ.Γέητς, Ποιήματα. Γ. Ροτ, Ιώβ.\n«Π»: Είστε ευτυχισμένος άνθρωπος;\nΜ.Π.: Είμαι ευτυχισμένη όποτε τα παιδιά μου και οι φίλοι μου είναι καλά, όποτε υπάρχει στην ατμόσφαιρα αγάπη, είμαι ζορισμένη όταν βλέπω γύρω μου, πάνω μου, πάνω σε οποιονδήποτε το χνάρι της αδικίας.\n«Π»: Πώς είναι η καθημερινότητά σας;\nΜ.Π.: Η καθημερινότητά μου είναι πια απλή, είμαι χήρα, μόνη με φίλους καλούς, τα παιδιά μου είναι φίλοι μου πια, ευτυχώς. Γερνάω… Κάνω δουλειές του σπιτιού, μαγειρέυω, κάνω τα ψώνια, περπατώ πολύ, και γράφω, και μεταφράζω, και μπαίνω στο διαδίκτυο, κυρίως στο Φ.Μπ., που μοιάζει με μια μεγάλη συμπαθητική παρέα.\n«Π»: Θα μοιραστείτε μαζί μας κάποιο όνειρό σας;\nΜ.Π.: Το σταθερό όνειρο μου είναι να λείψει η κακία και η αδικία , η μικροπρέπεια και η ασχήμια από παντού, κυρίως από μέσα μας… ξέρω βεβαίως πως είναι όνειρο….χαχαχα\n«Π»: Ποιά η θέση σας για το ζήτημα της αριστείας;\nΜ.Π.: Η αριστεια; Δεν υπάρχει αριστεία, αυτά είναι ανοησίες, οι άνθρωποι είμαστε μικροί κι όχι θεοί, νομίζω πως χρειάζεται μεγαλύτερη σεμνότητα και πολλή ουσιαστική δουλειά, για να αλλάξουν αυτές οι αλαζονείες, που κάνουν τον κόσμο πεδίο ανταγωνισμών…Κανονικά θα έπρεπε να μας νοιάζει μόνο αν αφήσαμε κάτι όμορφο, καλό και δίκαιο, πίσω μας… Αν λένε αυτό αριστεία, δεν θα είχα καμμιά αντίρρηση.\n«Π»: Τι θ’αλλάζατε στο εκπαιδευτικό σύστημα της χώρας, αν είχατε την ευκαιρία;\nΜ.Π.: Επιμόρφωση εκπαιδευτικών, σχολικές βιβλιοθήκες, τέχνες και επαγγέλματα στη μέση εκπ., απαιτητικότητα από τον μαθητή χωρίς βαθμολογίες και συνεχείς εξετάσεις-διαγωνισμούς, αλλά με εργασίες και μελέτες με πλούσια βιβλιογραφία..\n«Π»: Τι κάνετε στον ελεύθερο χρόνο σας;\nΜ.Π.: Ολος ο χρόνος όσο είμαστε ζωντανοί είναι ελεύθερος, αν ξέρεις να τον διαχειριστείς…όσο δηλαδή υπάρχει ακόμη χρόνος…\nΜ.Π.: Ποτέ σχέδια, μόνο δουλειά και αλήθεια..


Ἡ μαγεία τῶν Χριστουγέννων (Ἀπόστολος Παπαδημητρίου) – Κύριος Ἰησοῦς Χριστός-Ὑπεραγία Θεοτόκος\nΚαθώς εντείνεται η αποχριστιάνιση του δυτικού κόσμου, ολοένα και ευρύτερη γίνεται η σύνδεση του όρου μαγεία με τα Χριστούγεννα. Ο όρος μαγεία προέρχεται από την αρχαία περσική λέξη μάγκου, που σχετιζόταν με είδος θρησκευτικού λειτουργού. Περί τα τέλη του 6ου αιώνα ο όρος υιοθετήθηκε από τους προγόνους μας, χρησιμοποιήθηκε όμως με αρνητική σημασία για να χαρακτηρίσει θρησκευτικά τελετουργικά απόκρυφα και δόλια. Επιφανειακά εξεταζόμενη η μαγεία φαίνεται να σχετίζεται με τη γέννηση του Χριστού, αφού μάγοι από την Ανατολή, που κατά την παράδοση ερευνούσαν τις κινήσεις των αστέρων, ήλθαν να προσκυνήσουν τον νεογέννητο βασιλιά του κόσμου και πρόσφεραν πολύτιμα δώρα. Δυστυχώς όμως, παρά την αλματώδη ανάπτυξη της επιστήμης, έχουμε ολισθήσει επικίνδυνα σε προεπιστημονικές πρακτικές με την ένοχη σιωπή της επιστημονικής κοινότητας. Νέοι «μάγοι» «ερευνούν» τις κινήσεις των άστρων και προσφέρουν με το αζημίωτο πληροφορίες πάσης φύσεως στον ανερμάτιστο «ορθολογικό» άνθρωπο, τον άνθρωπο έρμαιο των νέων τσαρλατάνων, που έχουν υποκαταστήσει τις τσιγγάνες χαρτορίχτρες και ερμηνεύτριες των σημαδιών της «μοίρας».\nΣτη χριστιανική εποχή η μαγεία σχετίστηκε με τον διάβολο και εννοείται με τον όρο αυτό τελετουργικό επίκλησης του διαβόλου, από τον οποίο ζητείται η βοήθεια ή η μεσολάβηση για πρόκληση κακού σε μισητό πρόσωπο. Κάποιοι από τους πολιτικούς μας δήλωσαν αποφασισμένοι να συμμαχήσουν με τον διάβολο για το καλό της πατρίδας μας! Κατά τον Μεσαίωνα η σκοτεινή δυτική χριστιανοσύνη έθεσε υπό απηνή διωγμό τους ασχολούμενους με τη μαγεία. Δεν είναι λίγοι εκείνοι που παραδόθηκαν στην πυρά. Αυτή η ιεροεξεταστική αντιμετώπιση των μάγων είχε ως συνέπεια, πολλά αποκαλούμενα από τους εμπαθείς πολέμιους της χριστιανικής πίστης στην εποχή μας «ελεύθερα πνεύματα», να δουν με συμπάθεια τη μαγεία και να διαχωρίσουν τη θέση τους από εκείνη της Εκκλησίας. Βέβαια ο «ορθολογισμός» της «Αναγέννησης» και περισσότερο του «Διαφωτισμού» επέτυχε την αμφισβήτηση, αρχικά, και την απόρριψη, τελικά, του πνευματικού κόσμου. Στα πλαίσια της νέας φιλοσοφίας στην ανυπαρξία ακολούθησε τον Θεό και ο διάβολος. Σήμερα στη Δύση περισσότεροι είναι αυτοί που αρνούνται την ύπαρξη του διαβόλου σε σχέση με εκείνους που αρνούνται την ύπαρξη του Θεού.Η τραγικότητα του συγχρόνου δυτικού ανθρώπου συνίσταται στην ολοένα και στενότερη σχέση του με τη μαγεία μέσω πρακτικών, σαφέστατα αντιεπιστημονικών, όπως η αστρολογία, που προαναφέραμε, η μαντεία, η οιωνοσκοπεία, η γοητεία, η φαρμακεία και ο πνευματισμός. Έχοντας ως μέσα διάφορα είδη χαρτοπαιγνίων ή ειδικές σφαίρες οι διάμεσοι του διαβόλου, μέντιουμ στα ελληνικά, αποκαλύπτουν στους βαρυνόμενους από το υπαρξιακό κενό το μέλλον, αυτό που ο Καμύ αποκαλεί ως τη μόνη υπερβεβαιότητα των ανθρώπων χωρίς Θεό, το οποίο μέλλον ο διάβολος αγνοεί. Οι πλέον ανήσυχοι, που ποθούν πιο ορατά σημάδια εισδύουν στα εσώτερα του πνευματισμού και αποκρυφισμού ορεγόμενοι εμπειρία της παρουσίας του διαβόλου. Τέλος ανώτατος βαθμός μύησης είναι η λατρεία του σατανά σε κάποια από τις νόμιμες «εκκλησίες» του, οι πιστοί των οποίων πληθαίνουν στη Δύση χωρίς να ενοχλούνται τα μέλη της επιστημονικής κοινότητας και της διανόησης. Και ο λόγος είναι απλός: Οι περισσότεροι έχουν διαποτιστεί σε τέτοιο βαθμό από το πάθος κατά της χριστιανικής πίστης, ώστε να επικροτούν κάθε τι που την αντιστρατεύεται. Άλλωστε δεν είναι και λίγοι οι «ορθολογιστές», που έχουν υιοθετήσει σκοτεινές και δόλιες πρακτικές εισόδου στον «ανύπαρκτο» πνευματικό κόσμο!\nΕκείνο που επιχειρείται να επιβληθεί είναι η πλήρης στρέβλωση του νοήματος της γιορτής των Χριστουγέννων, ώστε να εξαλειφθεί και το τελευταίο ίχνος της. Η φάτνη, το παχνί δηλαδή, στο οποίο ανακλίθηκε ο νεογέννητος Χριστός, γίνεται ολοένα και πιο ασήμαντη και ελάχιστα ελκυστική σε σχέση με τα διάφορα δρώμενα, τα χάπενιγκ στη νεοελληνική, στα οποία ωθούνται τα άδολα παιδιά από ανερμάτιστους γονείς. Το μήνυμα που εκπέμπει η φάτνη δεν έχει παρά ελάχιστους αποδέκτες. Η ταπείνωση είναι αποκρουστική για τον αλαζόνα δυτικό άνθρωπο. Ο ηγέτης έχει χαρακτηριστικά μεστά ανθρωπίνων παθών. Είναι άπληστος, υπερφίαλος, διεκδικητικός, εξουσιαστής. Τι τάχα προσφέρει το βρέφος της Βηθλεέμ στις σύγχρονες κοινωνίες; Η ιστορία φαίνεται να έχει απορρίψει την ουτοπία!\nΟ διάβολος φαίνεται να απολαμβάνει τον θρίαμβό του και επιτείνει την προσπάθειά του, για να πλανέψει περισσότερο τους βιώνοντες το υπαρξιακό κενό. Είναι ανυπόμονος και δεν του αρκεί να περιμένει, ώστε να μεγαλώσουν τα αθώα παιδιά – θύματα. Η πρώιμη έναρξη του δήθεν εορτασμού έχει εξαφανίσει την προσμονή παλαιοτέρων χρόνων. Άλλωστε, γιατί να προσμένουν παιδιά που έχουν μπουχτίσει απ’ όλα και βιάζονται στα κοινωνικά θερμοκήπια να δώσουν πρώιμα καρπούς κακίας; Σήμερα καταγίνονται οι πάντες, γονείς, σχολείο και Πολιτεία στο να εντυπωσιάσουν με μέσα και σχήματα, που το μόνο στο οποίο στοχεύουν είναι να μη μάθουν ποτέ τα παιδιά ποιο είναι το νόημα της γιορτής των Χριστουγέννων. Ακόμη και στις υποτονικές σχολικές γιορτές της προσχολικής και πρώτης σχολικής αγωγής τα δρώμενα έχουν ως θέμα τη μαγεία, όχι βέβαια με τη μορφή της μυστικής και δόλιας επίκλησης πνευμάτων, αλλά με ένα πνεύμα αρκούντως φυσιολατρικό, καθώς αγνοούν πλείστοι όσοι το «ουκ ελάτρευσαν την κτίσιν οι θεόφρονες παρά τον Κτίσαντα». Έτσι βλέπουμε να παρελαύνουν τόσο στο σχολείο, όσο και στις «επίκαιρες» τηλεοπτικές εκπομπές νεράιδες, ξωτικά μαζί με τον θλιβερό γεράκο, το πρότυπο του καταναλωτισμού, που οι ανερμάτιστοι Νεοέλληνες έχουν ταυτίσει με τον άγιο Βασίλειο της Καισάρειας.\nΕΚΚΟΣΜΙΚΕΥΣΗ, ΜΑΓΕΙΑ, ΧΡΙΣΤΟΥΓΕΝΝΑ ΑΠΟΣΤΟΛΟΣ ΠΑΠΑΔΗΜΗΤΡΙΟΥ, ΕΚΚΟΣΜΙΚΕΥΣΗ, ΕΟΡΤΗ ΤΩΝ ΧΡΙΣΤΟΥΓΕΝΝΩΝ, ΜΑΓΕΙΑ, ΧΡΙΣΤΟΥΓΕΝΝΑ\nPrevious PostἩ χαρτοπαιξία\nNext PostΜετά από τον τάφο αρχίζει νέα ζωή!


Μητροπολίτης Ιλαρίωνας: Σύναξη των Προκαθημένων θα έχει συνέχεια - ΕΟΔ - Ενωση Ορθοδοξων Δημοσιογραφων\nΜητροπολίτης Ιλαρίωνας: Σύναξη των Προκαθημένων θα έχει συνέχεια\n26 Φεβρουαρίου 2020, 22:10\nΜητροπολίτης Βολοκολάμσκ Ιλαρίωνας. Φωτογραφία: Pravmir\nΕκπρόσωποι Εκκλησιών θα συζητούν τα θρησκευτικά ζητήματα μέχρι να επιλυθούν πλήρως, δήλωσε ο πρόεδρος του ΤΕΕΣ της Ρωσικής Ορθόδοξης Εκκλησίας.\nΣτις 26 Φεβρουαρίου του 2020, κατά τη διάρκεια της διακοπής της Συνάντησης στο Αμάν, ο επικεφαλής του Συνοδικού Τμήματος Εξωτερικών Εκκλησιαστικών Σχέσεων της Ρωσικής Ορθόδοξης Εκκλησίας Μητροπολίτης Βολοκολάμσκ Ιλαρίωνας (Αλφεέφ) δήλωσε\nστον Τύπο ότι η Συνάντηση Προκαθημένων στο Αμμάν θα είναι μόνο η πρώτη συνάντηση, καθώς υπάρχουν πολλά θρησκευτικά ζητήματα που πρέπει να επιλυθούν. Αυτό αναφέρθηκε από το Telegram-κανάλι «Εκκλησία σήμερα».\nΣύμφωνα με τον Μητροπολίτη, οι εκπρόσωποι των Εκκλησιών στη Συνάντηση έθεσαν το πρόβλημα του ουκρανικού σχίσματος που προκλήθηκε από τις πράξεις της Κωνσταντινούπολης, το πρόβλημα του Μαυροβουνίου, το ζήτημα της χορήγησης αυτοκεφάλου, που απαιτούν επίλυση σε πανορθόδοξο επίπεδο.\n«Υπάρχουν πολλά άλλα ζητήματα που βρίσκονται στην ημερήσια διάταξη και δεν έχουν επιλυθεί λόγω του γεγονότος ότι ο Πατριάρχης της Κωνσταντινούπολης έχει φύγει σε αυτοαπομόνωση, – εξήγησε. – Γι’ αυτό και ο Πατριάρχης Ιεροσολύμων ως Προκαθήμενος της αρχαιότερης χριστιανικής έδρας πήρε την πρωτοβουλία να συγκαλέσει τους Προκαθήμενους, εκπροσώπους των Τοπικών Ορθοδόξων Εκκλησιών, έφτασαν. Και αυτή είναι μόνο η πρώτη συνάντηση, η συνέχεια έπεται. Θα συζητάμε αυτά τα θέματα μέχρι να τα λύσουμε», – τονίζει ο ιεράρχης.\nΕξέφρασε επίσης την ελπίδα ότι αν συνεχιστεί η διαδικασία των διορθόδοξων διαβουλεύσεων, θα ενταχθούν και άλλες Εκκλησίες «επειδή δεν υπάρχει πλέον εναλλακτική διαδικασία».\nΟ πρόεδρος του ΤΕΕΣ σημείωσε ότι «υπάρχει γενική αίσθηση ότι οι Εκκλησίες θέλουν να έχουν κάποια πλατφόρμα συζητήσεων των συσσωρευμένων ζητημάτων», καθώς η πρώην πλατφόρμα, με επικεφαλής το Πατριαρχείο Κωνσταντινούπολης, έχει χάσει το νόημά της.\n«Δεν μπορεί πλέον να βοηθήσει στην επίλυση της σύγκρουσης που δημιούργησε ο ίδιος. Είναι μία από τις πλευρές της σύγκρουσης. Έτσι, είναι απαραίτητο για όλους μας να λύσουμε τα προβλήματα που δημιούργησε αυτός», – υπογράμμισε κλείνοντας ο Μητροπολίτης Ιλαρίωνας.\nΕτικέτες: Πατριαρχείο Κωνσταντινουπόλεως, Μητροπολίτης Ιλαρίωνας (Αλφέεβ), Πατριάρχης Βαρθολομαίος, ΡΟΕ, Σύναξη Προκαθημένων στο Αμμάν\nΘα μετακομίσει ο επικεφαλής του Φαναρίου από την Κωνσταντινούπολη στις ΗΠΑ;\n20 Οκτωβρίου 2020, 16:15\n«Τομολογία» του Πατριαρχείου Κωνσταντινουπόλεως. Μέρος Α΄\n20 Οκτωβρίου 2020, 10:50


Χρυσό και χάλκινο για την Ελλάδα στη Βαλκανική Ολυμπιάδα Πληροφορικής | ΕΤΣΙ Magazin\nHOME ΕΙΔΗΣΕΙΣ ΕΙΔΗΣΕΙΣ ΕΛΛΑΔΑ Χρυσό και χάλκινο για την Ελλάδα στη Βαλκανική Ολυμπιάδα Πληροφορικής\nΔύο μετάλλια για την Ελλάδα και πολλά χαμόγελα, στη Βαλκανική Ολυμπιάδα Πληροφορικής της Αθήνας.\nΣτις Διεθνείς Βαλκανικές Ολυμπιάδες Πληροφορικής συμμετέχουν μαθητές δευτεροβάθμιας εκπαίδευσης από τα όλα τα Βαλκανικά κράτη και αποτελεί μια δοκιμασία στην επίλυση αλγοριθμικών προβλημάτων. Οι λύσεις όλων των μαθητών υποβάλλονται γραμμένες σε κώδικα, σε κάποια από τις αποδεκτές γλώσσες προγραμματισμού (Pascal, C, C++, Java) της επιλογής τους, και αξιολογούνται από την Επιστημονική επιτροπή του διαγωνισμού. Η διοργάνωση τελεί υπό την αιγίδα και την υποστήριξη του Υπουργείου Παιδείας και Θρησκευμάτων και διοργανώνεται από την ελληνική εταιρεία επιστημόνων και επαγγελματιών πληροφορικής και επικοινωνιών (ΕΠΥ – www.epy.gr).\nΠροηγούμενο άρθροΟ Περικλής Ηλίας αγωνίζεται αύριο στο Παγκόσμιο Πρωτάθλημα Ποδηλασίας UCI\nΕπόμενο άρθροΣεισμοί στην Αλβανία: Ξεπέρασαν τους 100 οι τραυματίες (video)\nΟ 92χρονος «κυρ Θανάσης» δώρισε 600.000 δολάρια στο Πανεπιστήμιο Αιγαίου


κορσές burlesque με δαντέλα-μαύρος κόκκινος | Nuova Moda\nΜαύρος κόκκινος κορσές burlesque διακοσμημένος με δαντέλα πίσω. Πανέμορφος με δύο διαφορετικά υφάσματα και ενσωματωμένο φλοράλ βολάν στη λαιμόκοψη. Με διακοσμητικό κέντημα, κλείνει με γάντζο.\n90% Polyester, 5% Elasthan, 5% Cotton, Φτερά.\nΠανέμορφο κομμάτι για ιδιαίτερες εκδηλώσεις χορού και άλλες.


ΕΛΕΥΣΙΣ ΔΙΑΓΟΡΙΔΩΝ: Ένα σπάνιο, αρχαίο ψηφιδωτό 26 μέτρων αποκαλύπτεται στη Κύπρο -βιντεο\nΈνα σπάνιο, αρχαίο ψηφιδωτό 26 μέτρων αποκαλύπτεται στη Κύπρο -βιντεο\nΜετά από χρόνια ανασκαφών, οι αρχαιολόγοι στην Κύπρο έχουν αποκαλύψει ένα σπάνιο ψηφιδωτό δάπεδο της ρωμαϊκής εποχής το οποίο έχει ηλικία σχεδόν 2000 ετών. Σκηνές από αγώνες με άρματα σε ρωμαϊκό ιππόδρομο καλύπτουν το μωσαϊκό το οποίο\nέχει μήκος σχεδόν 26 μέτρα. Εκτός από τις εντυπωσιακές απεικονίσεις υπάρχουν επίσης επιγραφές στην αρχαία ελληνική, αναφέροντας τα ονόματα των αλόγων και των αναβατών τους.\nΤο μωσαϊκό θεωρείται ότι αποτελεί μέρος μιας αίθουσας τέχνης σε ένα αρχοντικό και οι αρχαιολόγοι λένε ότι είναι πιθανό να είναι μόνο ένα μικρό μέρος από τους αρχαίους θησαυρούς που κρύβει η περιοχή. Κρυμμένο για αιώνες ανακαλύφθηκε τυχαία από έναν αγρότη στο χωριό Ακάκι, περίπου 14 μίλια από την πρωτεύουσα Λευκωσία.\nΟ αγρότης εντόπισε αρχικά ένα ψηφιδωτό θραύσμα από άλλο τμήμα του αρχοντικού το 1938, σύμφωνα με το Associated Press. Το σπάνιο ψηφιδωτό στο δάπεδο ανακαλύφθηκε αργότερα κάτω από μια σιδηροδρομική γραμμή. Η εκσκαφή στην περιοχή ξεκίνησε το 2013 και το πλήρες μωσαϊκό άρχισε να αποκαλύπτεται το 2016, ενώ οι αρχές το κάλυψαν για προστασία.\nΩστόσο, το μωσαϊκό είναι το μοναδικό στο είδος του στην Κύπρο και ένα από τα εννέα άλλα ψηφιδωτά που απεικονίζουν σκηνές αγώνων ιπποδρόμου που βρέθηκαν σε ολόκληρο τον ρωμαϊκό κόσμο, δήλωσε στο Associated Press η Δρ. Φρύνη Χατζηχριστοφή, η αρχαιολόγος που είναι υπεύθυνη για την ανασκαφή.\n«Είναι αρκετά σπάνιο, καθώς τέτοιες σκηνές δεν απεικονίζονται συχνά σε ψηφιδωτά δήλωσε η επιστήμονας προσθέτοντας πως «Έχουμε συχνά απεικονίσεις με άλογα ή αναβάτες αλλά όχι κούρσες που να δείχνουν τον ίδιο τον ιππόδρομο».\nστις 8/08/2017 06:00:00 π.μ.


Επικοινωνία Μητσοτάκη - Μενέντεζ: Στην ατζέντα η Ανατολική Μεσόγειος - NEWS1\nΤηλεφωνική επικοινωνία με τον γερουσιαστή των ΗΠΑ Ρόμπερτ Μενέντεζ, μέλος της Επιτροπής Διεθνών Σχέσεων της Γερουσίας, είχε το απόγευμα της Τετάρτης ο πρωθυπουργός Κυριάκος Μητσοτάκης.\nΣτο επίκεντρο της επικοινωνίας βρέθηκαν οι ευρύτερες εξελίξεις στην περιοχή της Ανατολικής Μεσογείου, σύμφωνα με ενημέρωση του Μεγάρου Μαξίμου.\nΔόθηκε δε έμφαση στην ανάγκη σεβασμού του διεθνούς δικαίου και των κανόνων καλής γειτονίας, με γνώμονα την προάσπιση της ειρήνης και της ασφάλειας.\nΤην περασμένη εβδομάδα, σε συνέντευξή του στην ΕΡΤ, ο κ. Μενέντεζ επεσήμανε πως «δεν πρέπει να καλούμε όλα τα μέρη να αποφεύγουν τις εντάσεις. Η Ελλάδα και η Κύπρος δεν δημιουργούν προβλήματα ή εντάσεις στην περιοχή».\nΣυμπλήρωσε επίσης πως «οι ΗΠΑ είναι κράτος δικαίου και πρέπει να εφαρμόσουν τον νόμο και να επιβάλλουν κυρώσεις στην Τουρκία».\nΣκίτσο του Ηλία Μακρή (01.07.20)


ΑΝΑΓΝΩΣΕΙΣ: Διά του Πρετεντέρη στον Βάρναλη\nΔιά του Πρετεντέρη στον Βάρναλη\nΑπό τη μια πλευρά είναι εκείνοι που θεωρούν ότι «για όλα φταίνε οι ξένοι». Ότι η σημερινή κρίση, δηλαδή, δημιουργήθηκε και συντηρείται ως σκοτεινό σχέδιο διαφόρων «ξένων κύκλων» που επιδιώκουν (για αδιευκρίνιστους λόγους) να «υποδουλώσουν την Ελλάδα».\nΑπό την άλλη πλευρά βρίσκονται όσοι βροντοφωνάζουν ότι «για όλα φταίνε οι Έλληνες». Ότι η σημερινή κρίση, δηλαδή, είναι η αναπόφευκτη περιπέτεια μιας χώρας που «δεν είναι κανονική» (το διάβασα κι αυτό!..), η οποία περίπου αυτοδιαλύεται επειδή διάφορες παθογένειες δεν της επιτρέπουν να γίνει όσο κανονική πρέπει.\nΑν καταλάβατε καλά, πρόκειται για μια αναβίωση της κατά Βάρναλη κολοσσιαίας απορίας: Φταίει «το ζαβό το ριζικό μας» ή φταίει «ο Θεός που μας μισεί»;\nΓ. Πρετεντέρης, Το Βήμα, 26/2/2012\nΜες την υπόγεια την ταβέρνα,\nόλ' η παρέα πίναμ' εψές\nπαράλυτος, ίδιο στοιχιό\nΈχει ενδιαφέρον το τι ακριβώς απομνημονεύει ο καθένας από ένα ποίημα, αφού η πολυσημία της τέχνης επιτρέπει διαφορετικές προσλήψεις. Πάντως, οι τέσσερις στίχοι των «φταίει» εκφέρονται από τους θαμώνες της «υπόγειας ταβέρνας», όχι από τον ποιητή/αφηγητή. Αυτός μιλά αμέσως μετά, και τους σχολιάζει. Μάλιστα, η έμφαση των τεσσάρων στίχων/εκδοχών του «φταίει» είναι με τέτοια σαφήνεια ειρωνική, που η «επιστροφή» της ειρωνείας, με στόχο τώρα την υποτιθέμενη «κολοσσιαία» αφέλεια του ποιητή, εκτρέπει την παρανάγνωση στην περιοχή της διαστρέβλωσης.\nΔεν αποδίδω καμιά τέτοια πρόθεση στον κ. Πρετεντέρη, αλλά όμως το σχόλιό του αποτελεί τεκμήριο για τον τρόπο που έχει προσληφθεί συνολικά ο Βάρναλης, λόγω της πολιτικής του τοποθέτησης: ως προβλέψιμος, ναΐφ αριστερός. Αυτός, ο μαιτρ της ειρωνείας, που στο έργο του ασκεί ανηλεή κριτική στα λαϊκά ιδεολογήματα, σε όλα τα στερεότυπα που συνέχουν τη λαϊκή αντίληψη! Ακόμη περισσότερο: οι τέσσερις στίχοι των «φταίει» δεν ακολουθούνται από κάποια «θέση», δεν αποκαλύπτουν τον «φταίχτη», όπως θα συνέβαινε σε ένα «διδακτικό» ποίημα. Ο Βάρναλης αφήνει μετέωρη την αιτία και δραστικό το ερώτημα∙ ως ποιητής αποποιείται το ρόλο του «αποκαλυπτή» της αλήθειας:\nΛαϊκιστής λοιπόν ο Βάρναλης; Μάλλον «αριστοκρατική» είναι η σχέση του με τον λαό. Ας μη συγχέουμε τη θεματική των ποιημάτων του, ας μη μας παρασύρει η ανεκδοτολογία της μποέμικης ζωής του, η μακρά θητεία του στα καταγώγια των Αθηνών και στα μπορντέλα της οδού Αθηνάς. Άλλωστε, λόγω αυτής της αριστοκρατικότητάς του, ακόμα και στο μεταπόλεμο λοιδορείται από την επίσημη αριστερά. Θυμίζω εκείνη τη θυελλώδη συζήτηση στην Επιθεώρηση τέχνης, όπου ο Βάρναλης εγκαλείται από την κομματική ορθοδοξία, ακριβώς γιατί δεν είναι αρκούντως «επαναστατικός», δηλαδή, με τις νόρμες της εποχής, λαϊκιστής.\nΗ πρόσληψη του Βάρναλη είναι αντίστοιχη με αυτή του Τζακ Λόντον. Ο μεγάλος αυτός αμερικανός, που τα περισσότερα βιβλία του διαθέτουν ένα ισχυρό βιωματικό υπόβαθρο, αφού αναφέρονται σε καταστάσεις που έχει ζήσει, ως εργάτης, ναυτικός, χρυσοθήρας, τυχοδιώκτης κλπ, θεωρήθηκε τυπικός αριστερός συγγραφέας. Μάλιστα, ο κορυφαίος χαρακτήρας του, ο Μάρτιν Ήντεν, στο ομώνυμο μυθιστόρημα, θεωρήθηκε «μαρξιστικός» χαρακτήρας. Έστω κι αν ο ίδιος ο συγγραφέας είχε δηλώσει κατ’ επανάληψη το αντίθετο, δηλαδή το προφανές: πως ο Μάρτιν Ήντεν είναι μάλλον νιτσεϊκός χαρακτήρας και συνοψίζει το λαϊκό «αμερικάνικο όνειρο». Η δε «φτέρνα», στην τελευταία στροφή του ποιήματος του Βάρναλη, μάλλον παραπέμπει στο μυθιστόρημα του Λόντον, Η σιδερένια φτέρνα (προσφάτως επανεκδόθηκε, σε μετάφραση Άρη Αλεξάνδρου, υπό τον τίτλο Το σιδερένιο τακούνι, εκδόσεις Γκοβόστη).\nΑλλά αφού πήγαμε στο μεσοπόλεμο, ας προσέξουμε και τη χρονολογία δημοσίευσης του ποιήματος του Βάρναλη: 1922. Από εδώ θα μπορούσε να αρχίσει μια ενδιαφέρουσα συζήτηση, για την κριτική της κοινωνικής αδράνειας μέσα στην κρίση:\nΤέλος, να σημειώσουμε ότι οι τρεις πρώτες στροφές του ποιήματος μελοποιούνται το 1964, από τον Μίκη Θεοδωράκη, ενώ, ένα χρόνο μετά, έχουμε τη μελοποίηση ολόκληρου του ποιήματος από τον Χρήστο Χαιρόπουλο, με ερμηνευτή τον Γιάννη Μάνο. Ο ποιητής, όπως μας πληροφορεί το ρεπορτάζ των εφημερίδων, άκουσε αυτή τη δεύτερη μελοποίηση στο σπίτι τού συνθέτη πριν κυκλοφορήσει σε δίσκο, υπάρχει μάλιστα και σχετική φωτογραφία. Κατά τη γνώμη μου, η μελοποίηση του Χαιρόπουλου βρίσκεται πιο κοντά στον Βάρναλη και στο ποίημα: συνιστά μια αντι-επική, μελωδική «ανάγνωσή» του, που αναδεικνύει τον πλούσιο λυρισμό του. Διαθέσιμη στον ιστότοπο: http://afmarx.wordpress.com/2008/11/26/moiraioi-varnalis\nΥ.Γ. Ο Βάρναλης φέρεται να δήλωσε κάποτε: «Γράφω επαναστατικά ποιήματα, που τα διαβάζουν οι αστοί...».\nΑναρτήθηκε από Αναγνώσεις στις 9:57 π.μ.\nΘυμίζουν λίγο κι' οι στίχοι βγαλμένοι από Οδύσσειας ναυτικούς ενώπιον σε... ασκούς αιόλου;\n3 Μαρτίου 2012 - 10:37 π.μ.


Αστρο - συμμορίτες: Σχολίασαν και μας άρεσαν.. από το blog της ουρανίτσας.\nΣχολίασαν και μας άρεσαν.. από το blog της ουρανίτσας.\nΑναφορές στο Jupiter Νοεμβρίου.\nΑπό την άλλη όμως, και σκεπτόμενος την καθόλου καλή εκκίνηση του περιοδικού (με τα πολλά κλεμμένα θέματα), τα παιδιά είδαν ότι με καθαρές αντιγραφές από άλλους, όσο "μεγάλες" πλάτες και να έχουν, δεν μπορούν να συνεχίσουν, οπότε το έριξαν στην εύκολη λύση: επιδερμικές αναλύσεις γνωστών ηθοποιών και "γκλαμουράτων". Βλέπεις, δεν φτάνει μόνο να γράφεις καλά, πρέπει να αγαπάς αυτό που κάνεις και να ψάχνεις συνεχώς.\nΚαι επειδή υπάρχει προφανώς έλλειψη ιδεών, με ευχαρίστηση διαπίστωσα ότι και πάλι το Ζωή & Ζώδια (του προηγούμενου μήνα) τους έδωσε τη λύση, με το θέμα που είχε για τα τηλεοπτικά κανάλια και τις προγνώσεις για την πορεία τους... Τέτοια σύμπλευση ιδεών, φοβερή!\nΓιατί δεν μπορώ να φανταστώ ότι σκέφτηκαν πως επειδή μπαίνουν ένθετοι στον Ε.Τ. της Κυριακής (γιατί αν πηγαίναν στο περίπτερο, ας μην το κουβεντιάσουμε) και έχουν θεωρητικά μεγάλη αναγνωσιμότητα, πολύ μεγαλύτερη από το Ζωή & Ζώδια, οπότε ποιος τους δίνει σημασία, μικροί είναι, ας αντιγράψουμε το θέμα και ασ' τους να κουρεύονται\nΟ La Pelle Noir είπε...\nΕπειδή αναφέρθηκε κάτι για τα καρτούνς από τον κ. Παπαδολιά, θα πω μόνο πως το συγκεκριμένο άρθρο έχει αρκετή δουλειά πίσω του και αστρολογική γνώση και θέση για όποιον το διαβάσει προσεκτικά.\nΜπορεί σε σας κ. Παπαδολιά να πέφτει λίγο, αλλά φαίνεται πως δε σας πέφτουν λίγα τα χαζοπαιχνιδάκια του Γαζή. Και μάλιστα βρήκατε και πολύ ενδιαφέρον το άνοιγμα προς το κοινό σ' αυτά τα χαζοπαιχνιδάκια με τον ευρηματικό τίτλο "βρείτε το αστροταίρι σας". Επίσης το άρθρο του Ριζόπουλου για το ροκ που είχε αστρολογικά στοιχεία, σας φάνηκε κουραστικό, ενώ κάποια άλλα άρθρα τα βρήκατε ελλειπή από αστρολογικά στοιχεία.\nΠάντως ειλικρινά, αν κατασταλάξετε στο τι θέλετε, εμείς μπορούμε να ανταποκριθούμε.\nΟ Βασίλης Παπαδολιάς είπε...\nΑγαπητοί, το να παίρνετε προσωπικά τις κριτικές των αναγνωστών δεν οδηγεί πουθενά.\nΠρέπει να διαχωρίζετε το τι δουλειά έχετε κάνει εσείς από το αποτέλεσμα. Σας πληροφορώ ότι κι εγώ έχω κάνει απίστευτα κουραστική δουλειά για να γράψω κάτι που δεν είχε καμία απολύτως ανταπόκριση. Η προσπάθεια και το αποτέλεσμα είναι διαφορετικά πράγματα...\nΣυμφωνώ ότι το αποτέλεσμα δεν δικαιώνει πάντα τις προσπάθειες.Ωστόσο προσωπικά δεν νομίζω πως προσβλήθηκα ούτε πως προσέβαλα εσάς κ. Παπαδολιά ή τον κ. Πανόπουλο.\nΚαι εν πάσει περιπτώσει δεν ήταν αυτή η πρόθεσή μου σε ότι αφορά σε εσάς και στον κ. Πανόπουλο. (Εν αντιθέσει με κάποιον άλλον που τον προσβάλλω και του το λέω κατάμουτρα).\nΚριτικές ακούμε καθημερινά και οπωσδήποτε δεν είστε ο πρώτος που μας κάνετε. Δεν έκανα προσωπικούς χαρακτηρισμούς.\nΕίπα την άποψή μου για ένα θέμα τεκμηριωμένα. Στο blog σας η αντιμετώπιση των δύο περιοδικών είναι σαφέστατα άνιση και στο μέγεθος των κειμένων και στον χρόνο που γράφονται και επί της ουσίας.\nΔεν βγήκα να το πω ποτέ γιατί δεν με απασχολεί, απλά έτυχε να το δω, αλλά αυτό δε σημαίνει πως δεν έχω άποψη.\nΟύτε έχω την απαίτηση να είστε αντικειμενικός. Ο καθένας λέει τη γνώμη του. Κι εγώ τη δική μου τεκμηριωμένα.\nΟψεις και απόψεις !!!!\nAστρολογίζoυν οι Αστρο - Συμμορίτες στις 10:35


Η μόρφωση και η πραότητα ως στοιχεία του ηγέτη: το παράδειγμα του Γεώργιου Καρτάλη.\nΜελετώντας κανείς ιστορία, οφείλει να είναι πρωτίστως πραγματιστής∙ υποθέσεις του ύφους «τι θα γινόταν αν...» απομακρύνουν απ’ τον απαιτούμενο ρεαλισμό. Η ιστορία – ενός έρωτα, μιας ομάδας ή ενός κράτους – γράφεται σε πράγματικό χρόνο με πράξεις κι όχι υποθέσεις. Παρόλαυτα, σκύβοντας κανείς πάνω σε κρίσιμες καμπές και χαρισματικές προσωπικότητες, συγχωρείται ν’ αναλογισθεί μια εναλλακτική ιστορική πραγματικότητα. Και ποια άλλη προσωπικότητα θα δικαιολογούσε λίγο παραπάνω «ρομαντισμό» αν όχι ο Γεώργιος Καρτάλης;\nRead more about Η μόρφωση και η πραότητα ως στοιχεία του ηγέτη: το παράδειγμα του Γεώργιου Καρτάλη.


ΠΡΩΤΟΦΑΝΕΣ! Ντου» της αστυνομίας στην Αγία Έδρα! Κατασχέσεις και εξελίξεις | Εφημερίδα "Στόχος" - Stoxos newspaper\nΤετάρτη, Οκτωβρίου 02, 2019\nΠΡΩΤΟΦΑΝΕΣ! Ντου» της αστυνομίας στην Αγία Έδρα! Κατασχέσεις και εξελίξεις\nΣΤΟΧΟΣ - 02 Οκτωβρίου - 0\nΗ αστυνομία κατέσχεσε έγγραφα και ηλεκτρονικές συσκευές από ανώτατες υπηρεσίες της Αγίας Έδρας, στο Βατικανό με την υπόθεση να κάνει τον γύρο του κόσμου!\nΗ αστυνομία του Βατικανού έκανε έρευνες και κατέσχεσε «έγγραφα και ηλεκτρονικές συσκευές» από τα γραφεία της Γραμματείας του Κράτους (κυβέρνηση) και της Αρχής Οικονομικών Πληροφοριών (AIF), όπως έγινε γνωστό σήμερα από την Αγία Έδρα, στο Βατικανό.\nΠρωτοφανές περιστατικό στο Βατικανό!\nΗ επιχείρηση αυτή είναι εξαιρετικά ασυνήθιστη, δεδομένου ότι η Γραμματεία του Κράτους αποτελεί το νευραλγικό κέντρο της διπλωματίας και της γραφειοκρατίας του Βατικανού ενώ η AIF είναι ο οικονομικός ελεγκτής όλων των υπηρεσιών του.\nΣτην ανακοίνωση δεν δίνονται περισσότερες διευκρινίσεις, παρά μόνο ότι η έρευνα ήταν αποτέλεσμα των καταγγελιών που έγιναν το καλοκαίρι από την Τράπεζα του Βατικανού και την υπηρεσία του Γενικού Ελεγκτή.\nΜια υψηλόβαθμη πηγή του Βατικανού είπε ότι θεωρεί πως η επιχείρηση αυτή, που διατάχθηκε από τον εισαγγελέα Τζαν Πιέρ Μιλάν και τον αναπληρωτή του, Αλεσάντρο Ντίντι, αφορούσε υποθέσεις κτηματομεσιτικών συναλλαγών.\nΟι δύο εισαγγελείς είχαν ενημερώσει προηγουμένως τους επικεφαλείς των υπηρεσιών που ελέγχθηκαν.\nΕΡΧΟΜΑΣΤΕ ΡΕ... «Μας απείλησε ο Έλληνας Α/ΓΕΕΘΑ...» λένε οι τούρκοι που έχουν λερώσει σώβρακα και σκελέες...!!! Χαμός στα Τουρκικά ΜΜΕ...\nEνοχλήθηκαν οι Τούρκοι από τις δηλώσεις του Α/ΓΕΕΘΑ Κωνσταντίνου Φλώρου, ο οποίος για άλλη μία φορά πριν λίγες ημέρες έστειλε ηχηρό μήνυ...


Το Αφηρημένο Blog: Το απίστευτο ταξίδι των αποδημητικών\nΚαλύπτουν μεγάλες αποστάσεις, στον αέρα ή στο νερό. Το συνήθως δύσκολο και κάποτε απίστευτο ταξίδι των αποδημητικών, από τη Deutsche Welle:\nΑπό πόλο σε πόλο.\nΤο δύσκολο ταξίδι.\nΠίλινγκ για το δέρμα.\nΤο ταξίδι της πεταλούδας.


Περιχαρής ο Λουτσέσκου: «Δεν χαλαρώνουμε καθόλου» - NewsBlog\nΦεβρουάριος 10, 2019, 11:41 μμ 1.7k Views\nΛουτσέσκου: «Δεν χαλαρώνουμε»\nΠεριχαρής, σχεδόν ενθουσιασμένος για τη μεγάλη επιτυχία της ομάδας του, που την φέρνει «αγκαλιά» με το πρωτάθλημα, ο τεχνικός του ΠΑΟΚ, Ραζβάν Λουτσέσκου, μόνο θετικά σχόλια είχε να κάνει για την ομάδα και τους παίκτες του και φυσικά να δώσει ένα αισιόδοξο μήνυμα για την παραπέρα πορεία του «Δικεφάλου». Αναλυτικά όσα είπε:\nΓια τις σημερινές επιλογές του και το πόσο πίστευε στο πλάνο του: «Το πρώτο ημίχρονο ήταν τέλειο. Σκοράραμε δύο γκολ και είχαμε την ευκαιρία και για άλλα τέρματα. Αλλά το δεύτερο μέρος, τακτικά, ήταν καλύτερο. Θυσιαστήκαμε, παίξαμε στους χώρους, σκοράραμε και είχαμε κι άλλες ευκαιρίες. Πρέπει να πω συγχαρητήρια σε κάθε παίκτη αυτού του γκρουπ. Είναι μεγάλη η θέληση, η φιλοδοξία για το καλό του συνόλου».\nειδήσειςΕΙΔΗΣΕΙΣ ΣΗΜΕΡΑΝΕΑΠΑΟΚΡαζβάν Λουτσέσκου\nPrevious article Πέδρο Μαρτίνς: «Ήταν το χειρότερο μας παιχνίδι-Δίκαια νικητής ο ΠΑΟΚ»\nNext article Power OF Love Spoiler: Πρωταγωνίστρια στα «Διλήμματα».Τώρα εξηγείται και το “Όσκαρ” ερμηνείας-Video


Το σύστημα ανταμοιβών και κυρώσεων δεν είναι απαραίτητο να βασίζεται σε χρηματική επιβράβευση αλλά μπορεί για παράδειγμα να είναι μία εκδρομή. Ακόμα, θα πρέπει να αποφασίσεις αν οι ανταμοιβές και οι κυρώσεις θα αφορούν μεμονωμένα τον κάθε εργαζόμενο ή τις ομάδες. Οι άνθρωποι παρακινούνται από διάφορους άλλους παράγοντες, πέρα των χρημάτων, και μάλιστα οι επίδρασή τους είναι πολύ ισχυρή. Η εργασία από μόνη της δεν αποτελεί κίνητρο για να αυξήσει κανείς την αποδοτικότητά τους. Οι προσδοκίες ενός ατόμου από την εργασία του είναι που δρουν και εν τέλει τον υποκινούν.\nΑπό την άλλη πλευρά είναι σημαντικό να υπάρχει και ένα σύστημα κυρώσεων. Οι κυρώσεις μπορεί να αφορούν την αλλαγή της θέσης ενός ατόμου, την υποβάθμισή ή απομάκρυνσή του, την αναγκαστική εκπαίδευση κλπ. Σ’ αυτή τη διαδικασία είναι εξίσου σημαντικό να ορίσει κανείς τις συμπεριφορές οι οποίες επιφέρουν επιβράβευση και εκείνες που επιφέρουν κυρώσεις. Οι συμπεριφορές αυτές θα πρέπει να ορίζονται με βάση την κουλτούρα της επιχείρησης, το όραμά της αλλά και τους προκαθορισμένους προς επίτευξη στόχους της.


Κάιν — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nit-2 σ. 16-17\n(Κάιν) [Κάτι που Ήρθε σε Ύπαρξη].\nΤο πρώτο παιδί που γεννήθηκε στη γη από το αρχικό ανθρώπινο ζευγάρι, τον Αδάμ και την Εύα.\nΜετά τη γέννηση του Κάιν, η Εύα είπε: «Έφερα σε ύπαρξη έναν άνθρωπο με τη βοήθεια του Ιεχωβά». (Γε 4:1) Πίστευε άραγε ότι ίσως η ίδια ήταν εκείνη η προειπωμένη γυναίκα που θα έφερνε σε ύπαρξη το σπέρμα μέσω του οποίου θα ερχόταν απελευθέρωση; (Γε 3:15) Αν πίστευε κάτι τέτοιο, έκανε μεγάλο λάθος. Παρ’ όλα αυτά, μπορούσε δικαιολογημένα να πει ότι ο Κάιν είχε έρθει σε ύπαρξη «με τη βοήθεια του Ιεχωβά» επειδή ο Θεός δεν είχε αφαιρέσει τις αναπαραγωγικές δυνάμεις από τους αμαρτωλούς Αδάμ και Εύα και επειδή, όταν απήγγειλε την καταδίκη της, ο Θεός είχε πει ότι εκείνη θα “γεννούσε παιδιά”, ακόμη και αν αυτό θα γινόταν με πόνους.—Γε 3:16.\nΟ Κάιν έγινε καλλιεργητής της γης και, «αφού πέρασε κάποιος καιρός», ο ίδιος και ο νεότερος αδελφός του ο Άβελ έφεραν κάποιες προσφορές και τις παρουσίασαν στον Ιεχωβά, νιώθοντας την ανάγκη να κερδίσουν την εύνοια του Θεού. Ωστόσο, ο Θεός «δεν είδε με καμιά εύνοια» την προσφορά του Κάιν η οποία αποτελούνταν από «μερικούς καρπούς της γης». (Γε 4:2-5· παράβαλε Αρ 16:15· Αμ 5:22.) Παρότι μερικοί επισημαίνουν ότι όσον αφορά την προσφορά του Κάιν δεν λέγεται ότι αποτελούνταν από τους εκλεκτότερους καρπούς, ενώ για την προσφορά του Άβελ αναφέρεται συγκεκριμένα ότι αποτελούνταν από τα «πρωτότοκα του ποιμνίου του, και μάλιστα τα κομμάτια του πάχους τους», το πρόβλημα δεν ήταν η ποιότητα των γεννημάτων που πρόσφερε ο Κάιν. Όπως τονίζει το εδάφιο Εβραίους 11:4, από την προσφορά του Κάιν έλειπε το κίνητρο της πίστης, το οποίο έκανε ευπρόσδεκτη τη θυσία του Άβελ. Το γεγονός ότι ο Θεός δεν είδε με εύνοια την προσφορά του Κάιν μπορεί επίσης να οφείλεται στο ότι η προσφορά του ήταν αναίμακτη, ενώ του Άβελ αντιπροσώπευε την έκχυση ζωής.\nΟ τρόπος με τον οποίο έγινε η διάκριση μεταξύ της επιδοκιμασμένης και της αποδοκιμασμένης προσφοράς δεν αναφέρεται, αλλά αναμφίβολα ήταν προφανής τόσο στον Κάιν όσο και στον Άβελ. Ο Ιεχωβά, ο οποίος διαβάζει την καρδιά του ανθρώπου (1Σα 16:7· Ψλ 139:1-6), γνώριζε την εσφαλμένη στάση του Κάιν, και το γεγονός ότι Αυτός απέρριψε τη θυσία του Κάιν είχε ως αποτέλεσμα να γίνει απόλυτα έκδηλη αυτή η εσφαλμένη διάθεση. Ο Κάιν άρχισε τώρα να παράγει φανερά τα «έργα της σάρκας»: «έχθρες, έριδα, ζήλια, ξεσπάσματα θυμού». (Γα 5:19, 20) Ο Ιεχωβά υπέδειξε στον κατηφή άντρα ότι θα μπορούσε να υπάρξει εξύψωση για αυτόν, αν απλώς στρεφόταν στο να κάνει το καλό. Θα μπορούσε να ταπεινωθεί ώστε να μιμηθεί το επιδοκιμασμένο παράδειγμα του αδελφού του, αλλά επέλεξε να αγνοήσει τη συμβουλή του Θεού, που του συνιστούσε να επιβληθεί στην αμαρτωλή επιθυμία η οποία “καιροφυλακτούσε στην πόρτα”, λαχταρώντας να τον κυριεύσει. (Γε 4:6, 7· παράβαλε Ιακ 1:14, 15.) Αυτή η ασεβής πορεία αποτέλεσε «το δρόμο του Κάιν».—Ιου 11.\nΈπειτα από αυτό, ο Κάιν είπε στον αδελφό του: «Ας πάμε στον αγρό». (Γε 4:8) (Μολονότι αυτές οι λέξεις δεν υπάρχουν στο Μασοριτικό κείμενο, αρκετά εβραϊκά χειρόγραφα περιέχουν εδώ το σημάδι της παράλειψης, ενώ η σαμαρειτική Πεντάτευχος, η Μετάφραση των Εβδομήκοντα, η συριακή Πεσίτα, καθώς και κείμενα της Παλαιάς Λατινικής περιλαμβάνουν αυτές τις λέξεις ως λόγια του Κάιν προς τον Άβελ.) Στον αγρό ο Κάιν επιτέθηκε στον Άβελ και τον σκότωσε, με αποτέλεσμα να γίνει ο πρώτος άνθρωπος που διέπραξε φόνο. Επομένως, μπορούσε να λεχθεί για αυτόν ότι «προερχόταν από τον πονηρό», ο οποίος είναι ο πατέρας των ανθρωποκτόνων καθώς και του ψέματος. (1Ιω 3:12· Ιωα 8:44) Η αναισθησία με την οποία απάντησε ο Κάιν στον Ιεχωβά όταν εκείνος τον ρώτησε πού ήταν ο Άβελ αποτελούσε επιπρόσθετη απόδειξη της στάσης του—δεν επρόκειτο για έκφραση μετάνοιας ή τύψεων, αλλά για μια ψευδή, απότομη απάντηση: «Δεν ξέρω. Φύλακας του αδελφού μου είμαι εγώ;»—Γε 4:9.\nΤο γεγονός ότι ο Θεός καταδίκασε τον Κάιν σε εκτόπιση από τη γη σήμαινε προφανώς την εκδίωξή του από τα περίχωρα του κήπου της Εδέμ, ενώ παράλληλα η κατάρα που είχε δοθεί ήδη στη γη επρόκειτο να επιταθεί στην περίπτωση του Κάιν, ώστε η γη δεν θα απέδιδε όταν αυτός θα την καλλιεργούσε. Ο Κάιν εξέφρασε τη λύπη του για την αυστηρότητα της τιμωρίας που του επιβλήθηκε και εκδήλωσε ανησυχία για την πιθανότητα που υπήρχε να τον εκδικηθεί κάποιος για το φόνο του Άβελ, αλλά ούτε και τότε εκδήλωσε ειλικρινή μετάνοια. Ο Ιεχωβά «όρισε ένα σημείο για τον Κάιν» ώστε να αποτρέψει τη θανάτωσή του, αλλά το υπόμνημα δεν λέει ότι αυτό το σημείο ή σημάδι τοποθετήθηκε με οποιονδήποτε τρόπο πάνω στο σώμα του Κάιν. Πιθανώς το «σημείο» ήταν η ίδια η επίσημη διακήρυξη του Θεού, την οποία οι άλλοι γνώριζαν και τηρούσαν.—Γε 4:10-15· παράβαλε εδ. 24 όπου ο Λάμεχ κάνει λόγο για αυτή τη διακήρυξη.\nΟ Κάιν εκτοπίστηκε «στη γη της Φυγής στα ανατολικά της Εδέμ», παίρνοντας μαζί του τη σύζυγό του, μια κόρη ή εγγονή του Αδάμ και της Εύας που δεν κατονομάζεται. (Γε 4:16, 17· παράβαλε 5:4, επίσης την πολύ μεταγενέστερη περίπτωση του Αβραάμ ο οποίος παντρεύτηκε την ετεροθαλή αδελφή του Σάρρα, Γε 20:12.) Μετά τη γέννηση του γιου του, του Ενώχ, ο Κάιν «ασχολήθηκε με το χτίσιμο μιας πόλης», στην οποία έδωσε το όνομα του γιου του. Με τα σημερινά δεδομένα, αυτή η πόλη ίσως να μην ήταν τίποτα περισσότερο από ένα οχυρωμένο χωριό, και το υπόμνημα δεν αναφέρει πότε ολοκληρώθηκε. Οι απόγονοί του κατονομάζονται εν μέρει, και σε αυτούς περιλαμβάνονται άντρες που διακρίθηκαν στη νομαδική κτηνοτροφία, στο παίξιμο μουσικών οργάνων και στη σφυρηλάτηση μεταλλικών εργαλείων, καθώς και κάποιοι που ήταν γνωστοί για την πολυγαμία και το βίαιο χαρακτήρα τους. (Γε 4:17-24) Η γραμμή του Κάιν τερματίστηκε με τον παγγήινο Κατακλυσμό των ημερών του Νώε.


GAESTEHAUS LUGGAU (Rauris, Αυστρία) - Κριτικές και σύγκριση τιμών - TripAdvisor\nΞενοδοχεία κοντά σε: X-Fun Rauris Og\nΞενοδοχεία κοντά σε: Skischule & Skiverleih Adventure Rauris\nΞενοδοχεία κοντά σε: Skischule Adventure Rauris\nΞενοδοχεία κοντά σε: Minigolf Rauris\nGaestehaus Luggau, Rauris - Κριτικές\nRauris Εξειδικευμένο Κατάλυμα\nRauris - Ξενοδοχεία με διαμερίσματα\nRauris: Δείτε όλα τα κοντινά εξειδικευμένα καταλύματα\nΝο 1 από 25 εξειδικευμένα καταλύματα για: Rauris\nPfandlerweg 17, Rauris 5661, Αυστρία\nΟ/Η Emja19 έγραψε μια κριτική\nGaestehaus LuggauΝοέ 2018\nΕίχαμε μια υπέροχη διαμονή σε αυτό το σούπερ ωραίο διαμέρισμα και φροντίσαμε καλά την οικογένεια Rasser\nΣε ένα ήσυχο χωριό κοντά στη μεγαλύτερη πόλη της Ρουρίς που περιβάλλεται από βουνά βρίσκεται αυτό το αυθεντικό αυστριακό διαμέρισμα. Είναι εξοπλισμένο με όλες τις ανέσεις, όπως μια πισίνα, ποδήλατα και βροχή εργαλεία, bbq θέση, playgroud, playrooms u το όνομα είναι εκεί. Η…\nΟ/Η Lenka K έγραψε μια κριτική\nGaestehaus LuggauΦεβ 2017\nΌμορφο γύρω, υπέροχη θέα στο βουνό, μόλις 4χλμ. από τις πλαγιές του Rauris, φιλοξενία της κυρίας Rasser, σάουνα, καθαρά δωμάτια, νιώθετε σαν στο σπίτι σας. Τα πάντα είναι καλά προετοιμασμένη και κατά τη διάρκεια ολόκληρης της διαμονής σε επαφή με τους ιδιοκτήτες. Σίγουρα θα…\nΟ/Η Jeroen1971_41 δημοσίευσε μια φωτογραφία\nGaestehaus LuggauΜάρ 2018\nΟ/Η Leeloonana δημοσίευσε μια φωτογραφία\nGaestehaus LuggauΙούν 2016\nΟ/Η Tanjas H δημοσίευσε μια φωτογραφία\nGaestehaus LuggauΙούλ 2015


Tourism Lobby: «Φάουλ» Γ. Βρούτση: άφησε τον Τουρισμό εκτός επιτροπής Κοινωνικού Διαλόγου!\n...μείωση της γραφειοκρατίας, τη διαμόρφωση των κατώτατων μισθών κλπ. Δεν εκπροσωπείται ο τουριστικός τομέας αφού δεν προσκλήθηκε ο ΣΕΤΕ!\nΔηλαδή, ο ΣΕΤΕ και οι 14 Πανελλήνιοι Κλαδικοί Τουριστικοί Φορείς - Μέλη του, από τον τομέα που συνεισφέρει περισσότερο από το 16% του ΑΕΠ και δημιουργεί το 20% των θέσεων εργασίας δεν καλούνται στη συζήτηση για τα εργασιακά!\nΚαι φυσικά, όπως υπογραμμίζει ο Σύνδεσμος σε επιστολή του προς τον κ. Βρούτση, «αδυνατούν να αντιληφθούν τη λογική αποκλεισμού του τουρισμού από αυτή τη διαδικασία».\n«Είναι γνωστό ότι οι κοινωνικοί εταίροι που μέχρι σήμερα υπογράφουν την Εθνική Γενική Συλλογική Σύμβαση Εργασίας δεν εκπροσωπούν τον τουριστικό τομέα», επισημαίνει ο Σύνδεσμος και υπογραμμίζει ότι ο ΣΕΤΕ και οι τουριστικοί φορείς μέλη του «δεν αναγνωρίζουν καμία εκπροσώπηση μέσω τρίτων και δεν μπορούν να ανεχθούν πλέον τον αποκλεισμό τους από σημαντικές αποφάσεις για τα τεράστια εργασιακά προβλήματα της χώρας».


THIVA POST: Η "ΠΟΛΕΜΟΛΟΓΙΑ" ΤΟΥ... ΑΥΤΟΝΟΗΤΟΥ\nΠαρακολουθώντας ένας ξένος παρατηρητής τις πολιτικές συμπεριφορές και πρακτικές, γενικότερα τις πολιτικές εξελίξεις στην Ελλάδα, θα κατέληγε στο ασφαλές συμπέρασμα ότι η κύρια νόσος της ελληνικής κοινωνίας και της δημοκρατίας είναι η "πολεμολογία" του αυτονόητου, για να κινούνται όλα ή σχεδόν όλα στην περιοχή του ακατανόητου.\nΚαι στις λεγόμενες "σταθερές δημοκρατίες", η τήρηση του αυτονόητου είναι κανόνας. Η...επιδίωξη του ακατανόητου εκ μέρους του πολιτικού προσωπικού συνιστά νόσο της δημοκρατίας. Νόσος είναι και ο εθισμός της κοινωνίας στο...ακατανόητο σε συνδυασμό με την απάθεια του πλήθους. Νόσος συγχρόνως και θρυαλλίς.\nΠαρακολουθώντας από τη δική μου οπτική γωνιά πολιτικές συμπεριφορές που εκδιπλώνονται ενίοτε με θράσος "χιλίων πιθήκων εν χορώ", με την πολιτική αναίδεια να εκμηδενίζει το "αυτονόητο", όπως για παράδειγμα ο διορισμός των μελών του ΔΣ της ΕΡΤ, χωρίς να τηρηθεί καμία διαδικασία νομιμότητας, οι σκέψεις μου ωθούνται προς τον Ηράκλειτο.\nΔεν είναι βέβαια οι "αριστοκρατικαί ιδέαι" του φυσικού φιλοσόφου, ως αντίδραση κατά της παρακμής του ελεύθερου πολιτεύματος στην εποχή μας. Ούτε συνδέεται η προτίμησή μου προς τον σκοτεινό Εφέσιο με το θαυμασμό που είχαν γι' αυτόν ο Νίτσε και ο Λασσάλ.\nΔύο τόσο αντίθετοι μεταξύ τους μεγάλοι στοχαστές δημιούργησαν ένα εκπληκτικό φωτοστέφανο για το αντικείμενο του κοινού θαυμασμού τους, τον Ηράκλειτο. Προς τον οποίο στράφηκαν για πολλά χρόνια κι όσοι εκ των οπαδών του διαλεκτικού υλισμού, δεν θέλησαν να περιφράξουν εαυτούς στους αφορισμούς του Μάρξ ή στα αδιέξοδα των αντιθέσεων του Εγελου.\nΣε ό,τι με αφορά είναι η σημασία που έχει προσλάβει στη συνείδηση της κοινωνίας ο...πόλεμος κατά του αυτονόητου από την πολιτική νομενκλατούρα του τόπου τούτου. Ενας "πόλεμος" που δεν μας εγκατέλειψε ποτέ, με τις "πολεμικές επιχειρήσεις" κατά του αυτονόητου να γίνονται στο...κατώφλι της εστίας μας. Γι' αυτό ο πόλεμος αυτός κατέστη κυρίαρχος αρμός των σκέψεων μας. Και για την ελληνική κοινωνία η "πολεμολογία" του αυτονόητου, θα μπορούσε να πει κανείς ότι έχει γίνει ένα μεγάλο τμήμα της σύγχρονης Κοινωνιολογίας.\nΟχι πλέον ως έρευνα της φυσικής κατάστασης, αλλά ως ανικανότητα να ξεπεραστεί αυτή η φυσική κατάσταση, να περισταλεί ή και να καταπολεμηθεί, αφού αποδεδειγμένα σφραγίζει αρνητικά τη μέχρι σήμερα εξέλιξη της κοινωνίας και το μέλλον της. Τελικά, η "πολεμολογία" του αυτονόητου έχει γίνει για την ελληνική πραγματικότητα και συντελεστής της ιστορικής εξέλιξης, διότι δημιουργεί καταστάσεις βάσει των οποίων θεμελιώνονται αρνητικές προοπτικές στη ζωή των πολιτών.\nΑλλά και ακόμη διότι ενδυναμώνει πολιτικές συμπεριφορές στις παρυφές της γελοιότητας και ενισχύει κομματικο-ιδεολογικά συμπλέγματα, που αποκτούν βαθμηδόν τέτοια δύναμη, ώστε να γράφουν με εντελώς άλλο τρόπο την κοινωνική ιστορία.\nΤι κι αν έπεσαν αρκετά ξόανα των βωμών της πολιτικής απάτης. Τι κι αν λιγόστεψαν δραματικά οι ιδεόληπτοι Ελληνες μιας άλλης εποχής. Τι κι αν οι διψασμένοι ουρανίσκοι της μεοαστικής τάξης έχασαν τους υπεσχεμένους παραδείσους από τους θεούς της αποκάλυψης, δηλαδή από τους πολιτικούς ΝΔ και ΠΑΣΟΚ.\nΗ "πολεμολογία" του...αυτονόητου από τους "ιθαγενείς" εξουσιολάγνους καλά κρατεί και μεσούσης της κρίσης. Με την Αριστερά στα κυβερνητικά έδρανα, με πασοκική πάντα απόχρωση, αλλά και με "ολίγον" από θολοφιλευθερισμό, να προσδίδει στο "ακατανόητο" την πλέον αποκρουστική μορφή του. Φροντίζοντας ταυτόχρονα με λόγια επιχρυσωμένα και με απουσία πράξεων να αποπροσανατολίζει τις κοινωνικές ομάδες με δούρεια σχήματα, για να αλώσει τις Τροίες της...


Κολπική Μαρμαρυγή: Μία όχι και τόσο αθώα ασθένεια - Νέα Κρήτη\nΚολπική Μαρμαρυγή: Μία όχι και τόσο αθώα ασθένεια\nΗμερομηνία δημοσίευσης: 14/07/2016, 08:00\nH καρδιά λειτουργεί χάρη σαν έναν αυτόματο μηχανισμό ηλεκτρικής διέγερσης όπως ένα καλοκουρδισμένο ρολόι με τον ρυθμό της να κυμαίνεται φυσιολογικά σ' έναν ενήλικα, -όταν βρίσκεται σε κατάσταση ηρεμίας- από 60 έως 100 κτύπους το λεπτό.\nΓράφει ο Στέφανος Γρ. Φούσας, MD, FESC, FACC , Πρόεδρος Ελληνικής Καρδιολογικής Εταιρείας\nΚάθε κατάσταση στην οποία υπάρχει διαταραχή του φυσιολογικού καρδιακού ρυθμού ονομάζεται καρδιακή αρρυθμία. Υπάρχουν διαφόρων ειδών αρρυθμίες. Χωρίζονται σε υπερ-κοιλιακές, που είναι λιγότερο επικίνδυνες και σε κοιλιακές που είναι περισσότερο επικίνδυνες. Στην κολπική μαρμαρυγή, ο καρδιακός ρυθμός μπορεί να φτάσει ακόμα και πάνω από 140 παλμούς το λεπτό άρρυθμα. Οι άνθρωποι που παθαίνουν κολπική μαρμαρυγή δεν κινδυνεύουν τόσο πολύ από την καρδιά τους αυτή καθ' εαυτή, αλλά για τον λόγο ότι η αρρυθμία αυτή αυξάνει σημαντικά, (διπλασιάζει έως τετραπλασιάζει) την πιθανότητα κάποιου να πάθει αγγειακό εγκεφαλικό επεισόδιο. Κάθε άτομο που παρουσιάζει τα προαναφερόμενα συμπτώματα θα πρέπει να επισκεφτεί γιατρό γιατί μπορεί η αρρυθμία να αποτελεί εκδήλωση καρδιακής ή άλλης νόσου. Η διερεύνηση της κολπικής μαρμαρυγής πρέπει να ξεκινά από την κλινική καρδιακή εξέταση. Στη συνέχεια θα πρέπει να γίνει ένα απλό καρδιογράφημα, το οποίο θέτει κατά κανόνα τη διάγνωση. Για να αποφευχθεί εγκεφαλικό επεισόδιο θα χορηγηθεί αντιπηκτική αγωγή και θα παρακολουθείται σταθερά ο ασθενής από Ιατρό.\nΥψηλή αρτηριακή πίεσηΚαρδιακή νόσος: Οι άνθρωποι με προβλήματα στις βαλβίδες της καρδιάς, με συγγενή καρδιοπάθεια, με συμφορητική καρδιακή ανεπάρκεια, με στεφανιαία νόσο, ή με ιστορικό καρδιακής προσβολής, έχουν αυξημένο κίνδυνο κολπικής μαρμαρυγής\nΑυξημένη κατανάλωση αλκοόλΠαχυσαρκίαΟικογενειακό ιστορικό: Σε ορισμένες οικογένειες, η κολπική μαρμαρυγή εμφανίζεται πολύ πιο συχνά από ό,τι σε άλλες.


Πώς να προσευχόμαστε | elateprostonchristo.org\nΗ προσευχή είναι ευκολότερη από ό,τι νομίζετε. Ο Θεός είναι ο στοργικός Πατέρας μας στους Ουρανούς και θέλει να του μιλάμε.\nΤέσσερα βήματα της προσευχής\nΟ Θεός είναι ο στοργικός σας Πατέρας στους Ουρανούς και θέλει να του μιλάτε. Μπορείτε να Τον προσεγγίσετε όταν προσεύχεστε σε Αυτόν. Ως παιδί Του, μπορείτε να ρωτήσετε τον Επουράνιο Πατέρα σας για βοήθεια και καθοδήγηση στη ζωή σας.\nΗ προσευχή μπορεί να γίνει δυνατά ή μέσα στο μυαλό σας. Μπορείτε να μιλήσετε στον Θεό όπως θα μιλούσατε σε κάποιο άλλο πρόσωπο. Τα λόγια σας δεν χρειάζεται να είναι εύγλωττα ή να τα έχετε απομνημονεύσει. Είναι πιο σημαντικό να ανοίξετε την καρδιά σας και να μην κρύψετε τίποτα. Πιστέψτε ότι είναι εκεί και ακούει, γιατί είναι εκεί. Πιστέψτε ότι θα σας βοηθήσει, γιατί θα το κάνει.\nΗ προσευχή είναι ένα από τα πιο πολύτιμα δώρα που έχετε λάβει από τον στοργικό σας Επουράνιο Πατέρα.\n1. Ξεκινήστε την προσευχή σας\nΠριν ξεκινήσετε, βρείτε ένα ήσυχο μέρος όπου αισθάνεστε άνετα. Ένας καλός τρόπος για να ξεκινήσετε είναι να απευθυνθείτε στον Θεό με το όνομά Του. Μπορείτε να δοκιμάσετε το «Αγαπητέ Θεέ», «Αγαπητέ Επουράνιε Πατέρα», «Πατέρα μας που είσαι στους ουρανούς» ή απλά «Θεέ».\n2. Κάντε μία συζήτηση με τον Θεό\nΜιλήστε από την καρδιά σας και μοιραστείτε τις ελπίδες και τις επιθυμίες σας, καθώς και τις ανησυχίες και τα προβλήματά σας. Μπορείτε να Του ζητήσετε βοήθεια, κατεύθυνση, συγχώρηση ή ίαση. Ό,τι κι είναι στο μυαλό σας, φέρτε το σε Αυτόν, αναγνωρίζοντας ότι η σοφία και η επιλογή κατάλληλου χρόνου από Εκείνον είναι καλύτερες από τις δικές σας. Μπορείτε να τον ρωτήσετε τι θέλει Αυτός για εσάς.\nΜιλήστε στον Θεό για τα συναισθήματά σας για τους άλλους. Μπορείτε να προσευχηθείτε για τις ανάγκες τους ή να ζητήσετε τρόπους που μπορείτε να τους αγαπήσετε και να τους βοηθήσετε.\nΕκφράστε την εκτίμησή σας στον Θεό για όλες τις ευλογίες της ζωής σας. Ακόμη και οι δοκιμασίες μπορεί να είναι ευλογίες. Αυτό μας βοηθά να νιώθουμε ταπεινοί, το οποίο κρατά την καρδιά και το μυαλό μας πιο ανοικτά στις απαντήσεις του Θεού.\n«Ξέρω ότι μπορώ να προσεύχομαι οποιαδήποτε στιγμή, μέρα ή νύχτα, και πάντα ακούει κάποιος. Μπορώ να προσεύχομαι για πράγματα που μπορεί να φαίνονται ανόητα ή μικρά σε κάποιον άλλον, και ξέρω ότι ο Επουράνιος Πατέρας μου θα καταλάβει γιατί είναι σημαντικά για μένα και θα με βοηθήσει να ξεπεράσω οτιδήποτε με ταλαιπωρεί. Στηρίζομαι στη δύναμη που παίρνω από την προσευχή σε καθημερινή βάση και πραγματικά δεν μπορώ να φανταστώ τι θα έκανα χωρίς αυτήν!»\n–Ντίντρε, μητέρα, οικιακά\n3. Κλείστε την προσευχή σας\nΜόλις πείτε όλα όσα θέλατε να πείτε, μπορείτε να κλείστε την προσευχή σας λέγοντας: «Στο όνομα του Ιησού Χριστού, αμήν».\nΑυτό το κάνουμε επειδή ο Ιησούς μας έδωσε εντολή να προσευχόμαστε στο όνομά Του και όλα όσα κάνουμε πρέπει να γίνονται στο όνομά Του.\n4. Ενεργήστε επί των ενάρετων επιθυμιών σας\nΥπάρχει σοφία στο ρητό: «Προσευχήσου, σαν να εξαρτώνται όλα από τον Κύριο, και κατόπιν εργάσου σαν να εξαρτώνται όλα από εσένα». Είναι στη διαδικασία της ενέργειας που συχνά λαμβάνουμε καθοδήγηση και βοήθεια από τον Θεό.\nΔεν υπάρχει η έννοια της υπερβολικής προσευχής. Ο Θεός θέλει να σας ακούσει όταν είστε χαρούμενοι ή λυπημένοι ή αν χρειάζεστε μόνο κάποιον για να μιλήσετε. Μπορείτε να προσεύχεστε κάθε φορά που το αισθάνεστε ή το χρειάζεστε. Στην πραγματικότητα, εάν δεν αισθάνεστε την ανάγκη να προσευχηθείτε ή αισθάνεστε ότι ο Θεός δεν θέλει να σας ακούσει, εκείνη ίσως είναι μία από τις καλύτερες στιγμές για να προσευχηθείτε.\n«Επειδή αν εισακούατε το Πνεύμα που διδάσκει τον άνθρωπο να προσεύχεται, θα γνωρίζατε ότι πρέπει να προσεύχεστε».\nΝεφί Β΄ 32:8\nΠροσευχηθείτε μόνοι και με άλλους\nΘα πρέπει να μιλάτε με τον Θεό ιδιωτικά και τακτικά. Αλλά προσευχηθείτε και με άλλους επίσης – κατά τις τελετές λατρείας, πριν από ένα γεύμα, και σε οικογενειακή προσευχή. Ένα άτομο συνήθως προσφέρει την προσευχή εκ μέρους της ομάδας, ενώ οι άλλοι ακούν με σεβασμό, σκέφτονται τα λόγια που λέγονται και δείχνουν τη συμφωνία τους λέγοντας «Αμήν» στο τέλος της προσευχής.\nΠροσεύχεστε όλη την ημέρα\nΣτον Ψαλμό 55:17, ο βασιλιάς Δαβίδ είπε ότι θα προσευχόταν το «βράδυ, το πρωί και το μεσημέρι». Συνηθισμένες ώρες για προσωπική προσευχή είναι όταν ξεκινάτε την ημέρα σας το πρωί, πριν από κάθε γεύμα και πριν πάτε για ύπνο το βράδυ. Αλλά δεν υπάρχει ποτέ λανθασμένη ώρα για να προσευχηθείτε. Ο Θεός ακούει πάντα, έτσι ώστε «αδιάκοπα να προσε[υχόμαστε]» (Προς Θεσσαλονικείς Α´ 5:17).\nΠροσευχηθείτε για ειδικές περιστάσεις\nΥπάρχουν στιγμές που απαιτούν πρόσθετη προσευχή – όπως προσευχή για θεραπεία, για προστασία ή για επείγουσες ανάγκες. Η νηστεία (να μένουμε σκοπίμως χωρίς φαγητό ή νερό για μία χρονική περίοδο) σε συνδυασμό με την προσευχή, βοηθά να δείξετε στον Θεό την ειλικρίνειά σας και προσφέρει πνευματική δύναμη.\nΘα θέλαμε να προσευχηθούμε μαζί σας\nΑπαντήσεις στις προσευχές μας\nΟ Θεός υπόσχεται ότι όταν στρεφόμαστε σε Αυτόν με προσευχή, θα μας δώσει απαντήσεις και καθοδήγηση.\n«Ζητάτε και θα σας δοθεί· ψάχνετε και θα βρείτε· κρούετε και θα σας ανοιχτεί».\nΚατά Ματθαίον 7:7\nΟ Θεός επικοινωνεί μαζί μας μέσω του Αγίου Πνεύματος, με τη μορφή καλών σκέψεων και ιδεών ή γαλήνιων, παρηγορητικών συναισθημάτων. Όταν νιώθουμε αυτά τα πράγματα, σημαίνει ότι ο Θεός μας ενθαρρύνει, μας δείχνει την αλήθεια και μας δίνει κατεύθυνση.\nΌλοι θα αισθανθούν το Άγιο Πνεύμα με τον δικό τους τρόπο. Στη Βίβλο, συχνά περιγράφεται ως «ήχoς λεπτoύ αέρα» (βλέπε Α΄ Βασιλέων 19:11-12) που μοιάζει σχεδόν να σας ψιθυρίζει στο μυαλό σας.\nΣυχνά, ο Θεός απαντά στις προσευχές μας μέσω άλλων. Ο Θεός μπορεί να βάλει ανθρώπους στη ζωή μας τη σωστή στιγμή, οι οποίοι μπορεί να μας δώσουν την απάντηση ή να είναι η απάντηση που αναζητούσαμε. Μπορούμε επίσης να λάβουμε απαντήσεις σε προσευχές διαβάζοντας τι διδάσκουν οι προφήτες Του στην Αγία Γραφή και το Βιβλίο του Μόρμον. Όταν προσευχόμαστε και διαβάζουμε αυτά τα βιβλία, το Άγιο Πνεύμα μπορεί να μας δώσει εξατομικευμένες ιδέες και κατεύθυνση. Διαθέτοντας χρόνο για να μελετούμε τον λόγο Του είναι επίσης ένας τρόπος που μπορούμε να δείξουμε στον Θεό ότι πραγματικά επιθυμούμε μία απάντηση από Αυτόν.\n«Καθώς αναλογιζόμουν την πορεία της ζωής μου και αναρωτιόμουν αν ζούσα το σωστό είδος ζωής, προσευχήθηκα για πρώτη φορά εδώ και χρόνια. Εκείνη τη στιγμή, ο Θεός μού απάντησε μέσα από μία εμπειρία που ήταν πιο πραγματική και πιο δυνατή από οτιδήποτε έχω ποτέ βιώσει στη ζωή μου. Εκείνη τη στιγμή, ήξερα ότι ο Θεός μιλούσε σε εμένα και με άφηνε να μάθω ότι με αγαπά. Δεν μπορούσα να συγκρατήσω τα δάκρυα, καθώς ένιωσα το Πνεύμα Του να ξεχύνεται επάνω μου και ένιωσα ότι Αυτός μου έδινε θεία κατεύθυνση για να αλλάξω τη ζωή μου».\n-Όρεν, μεταπτυχιακός φοιτητής\nΜάθετε τι λέει το Βιβλίο του Μόρμον σχετικά με την προσευχή\nΖητήστε ένα δωρεάν αντίτυπο\nΤι λέει η Βίβλος για την προσευχή;\nΗ Βίβλος μας παροτρύνει να προσευχόμαστε, παρέχοντας πολλά παραδείγματα και συμβουλές για το πώς να το κάνουμε:\nΚατά Μάρκον 11:24\n«Γι’ αυτό, σας λέω: Όλα όσα ζητάτε, καθώς προσεύχεστε, να πιστεύετε ότι τα παίρνετε, και θα γίνει σε σας».\nΠρος Κολοσσαείς 4:2\n«Nα επιμένετε στην προσευχή, αγρυπνώντας σ’ αυτή με ευχαριστία».\n«Eξομολογείστε ο ένας στον άλλον τα πταίσματά σας, και προσεύχεστε ο ένας για τον άλλον για να γιατρευτείτε. Πολύ ισχύει η δέηση του δικαίου που γίνεται ένθερμα».\nΙωάννη Α´ 5:14\n«Kαι αυτή είναι η παρρησία που έχουμε προς αυτόν, ότι: Aν ζητάμε κάτι σύμφωνα με το θέλημά του, μας εισακούει».\nΠοια είναι η Κυριακή Προσευχή;\nΌταν ο Ιησούς Χριστός παρότρυνε τους μαθητές Του να προσεύχονται, έκανε μία προσευχή ως υπόδειγμα για αυτούς. Αυτή έχει γίνει γνωστή ως Κυριακή Προσευχή και μπορούμε να προσευχόμαστε χρησιμοποιώντας τον ίδιο τρόπο. Ξεκινάμε απευθυνόμενοι στον Θεό και δείχνοντας ευγνωμοσύνη, κατόπιν ζητώντας τα πράγματα που χρειαζόμαστε, πριν κλείσουμε την προσευχή μας με το «αμήν». Μπορείτε να βρείτε μία περιγραφή της τόσο στο Κατά Ματθαίον 6:9-13 όσο και στο Κατά Λουκάν 11:1-4.\nΠοια είναι τα είδη της προσευχής;\nΥπάρχουν πολλοί διαφορετικοί τρόποι προσευχής. Μπορούμε να προσευχόμαστε ιδιωτικά ή ως οικογένεια. Μπορούμε να κάνουμε προσευχές κατά το γεύμα, πριν από τον ύπνο, πρώτο πράγμα το πρωί ή οποιαδήποτε στιγμή, πραγματικά. Το σημαντικό είναι να αφιερώνουμε χρόνο για να προσφέρουμε με ειλικρίνεια την ευγνωμοσύνη μας στον Θεό και να Του ζητούμε βοήθεια.\nΕκτός από την προσευχή, ο διαλογισμός μπορεί να μας βοηθήσει να επικεντρώσουμε το μυαλό μας στον Θεό και να μας βοηθήσει να νιώσουμε το Πνεύμα. Κατ’ αυτήν την έννοια, ο διαλογισμός είναι μία μορφή προσευχής.\nΤρεις τρόποι που μπορείτε να οικοδομήσετε μία σχέση με τον Θεό\nΑρχές του Ευαγγελίου\nΟι βασικές αρχές του Ευαγγελίου είναι πίστη, μετάνοια, βάπτισμα και λήψη του Αγίου Πνεύματος.\nΠοιος είναι ο Ιησούς Χριστός; Ο Ιησούς είναι ο Σωτήρας του κόσμου. Καθώς Τον ακολουθούμε, βρίσκουμε μεγαλύτερη ειρήνη και ευτυχία στη ζωή.


Τρίκαλα Ημαθίας: Mε ομιλητή τον Διοικητή του Α.Τ. Πλατέος κ. Θέμη Σιδηρόπουλο, ημερίδα στο Δημοτικό Θέατρο Πλατέος την Κυριακή 19 Απριλίου με θέμα τα ατυχήματα\nMε ομιλητή τον Διοικητή του Α.Τ. Πλατέος κ. Θέμη Σιδηρόπουλο, ημερίδα στο Δημοτικό Θέατρο Πλατέος την Κυριακή 19 Απριλίου με θέμα τα ατυχήματα\nΗμερίδα με θέμα: ''ΑΤΥΧΗΜΑΤΑ, η πρόληψή τους είναι κατορθωτή'', θα πραγματοποιηθεί την Κυριακή 19 Απριλίου 2015 και ώρα 7.00 μ.μ. στο Δημοτικό Θέατρο Πλατέος.\nΚεντρικός ομιλητής της εκδήλωσης θα είναι ο πολύπειρος στα θέματα αυτά Διοικητής του Α.Τ. Πλατέος, Αστυνόμος Κύριος Σιδηρόπουλος Ευθύμιος, ο οποίος θα μας μεταφέρει γνώσεις, απόψεις, εμπειρίες ενασχόλησης με το αντικείμενο του ατυχήματος και θα κάνει μια προσπάθεια ενημέρωσης που θα έχει ως στόχο την δυνατότητα πρόληψης των ατυχημάτων.\nΗ πρόσκληση είναι ανοιχτή για κάθε ενδιαφερόμενο γονέα και ενήλικο που επιθυμεί να ενημερωθεί από τον έμπειρο Διοικητή, περί του τρόπου εκμάθησης αποφυγής ατυχημάτων.\nΤην ημερίδα συνδιοργανώνουν Φορείς και Σύλλογοι των Τρικάλων:\n(Α.Ο. ''ΜΕΓΑΣ ΑΛΕΞΑΝΔΡΟΣ'' - Σύλλογος Αιμοδοσίας ''ΑΛΛΗΛΕΓΓΥΗ'' - Λαογραφικός & Πολιτιστικός Σύλλογος ''ΑΝΑΤΟΛΙΚΗ ΡΩΜΥΛΙΑ'' - ΤΟΕΒ - Σύλλογοι Γονέων και Κηδεμόνων Νηπιαγωγείου, Δημοτικού Σχολείου και Γυμνασίου, σε συνεργασία με την Τοπική Κοινότητα Τρικάλων)\nΑναρτήθηκε από Σαλτουρίδης Νίκος στις 8:24 π.μ.


Greek, Libraries and The New World: Γλυπτά από εφημερίδες\nΟι αναγνώστες που διαβάζουν ακόμη εφημερίδες σού φαίνονται UFΟ, από άλλοκόσμο;\nΟχι. Καταλαβαίνω απολύτως το στοιχείο της νοσταλγίας. Μη σου πω ότι συγκινούμαι κιόλας όταν βλέπω τη σχέση του αναγνώστη με την εφημερίδα του την ώρα που την κρατάει. Το ίδιο ισχύει και για τους ακροατές ή τους συλλέκτες βινυλίων. Από την άλλη, δεν μπορεί να με αφήσει ασυγκίνητο η πρόσβαση που μπορούμε να έχουμε όλοι σε ψηφιακές βιβλιοθήκες οπουδήποτε στον κόσμο. Χάνουμε την επαφή, αλλά κερδίζουμε τη γρήγορη πληροφορία.\nΜόνο στον δρόμο θέλεις να παρουσιάζεις τα έργα σου; Γιατί όχι σε μια γκαλερί;\nΟπως συμβαίνει σε όλες τις αφηγήσεις, το σκηνικό- είτε υπαίθριο είτε κλειστού χώρου- παίζει σημαντικό ρόλο. Αυτό που με ιντριγκάρει στα έργα του δρόμου είναι ο παράγων του αιφνιδιασμού: ο θεατής δεν έχει κανέναν έλεγχο όταν το γλυπτό ξεπροβάλλει στην επόμενη στροφή, τα όρια καταργούνται και όλοι έχουν πρόσβαση στο έργο. Από την άλλη, μια γκαλερί με ενδιαφέρει πάντα ως «ιερός» χώρος. Εκεί κυριαρχεί η τάξη και μια εμπειρία διαφορετικού τύπου, μια εμπειρία κάθαρσης .\nΠοιες είναι οι βασικές επιρροές σου από το χώρο της τέχνης;\nΟ νεοντανταϊστής Ράουσενμπεργκ, ο Μπάνσκι, ο Μπασκιά, ο Χέρινγκ και ο Γκαουντί.\nΘα ήθελες να εκθέσεις έργα σου στην Αθήνα; Και αν ναι, ποιο μέρος θα επέλεγες;\nΕχω έρθει αρκετές φορές στην Αθήνα και νομίζω ότι την ξέρω καλά. Θα ήθελα λοιπόν να τοποθετήσω έργα μου σε σημεία με έντονο τουριστικό ενδιαφέρον, όπως η Πλάκα ή το Μνημείο του Αγνωστου Στρατιώτη. Με τρώει επίσης η περιέργεια να δω πώς τα γλυπτά θα λειτουργούσαν σε μέρη με περισσότερη οικειότητα μεταξύ των ανθρώπων, όπως η Αμοργός και τα Κουφονήσια.\nLabels: Εφημερίδες, Τέχνη


23 Μάϊου 2017 Allspicy News\nΠοια τα λόγια της ιατροδικαστής για τη νεκρή Φαίη Μπλάχα;\nΦαίνονταν σαν είχε προσκρούσει σε κάποια επιφάνεια ενώ οι υπόλοιπες κακώσεις μαρτυρούσαν χτυπήματα από πάλη….\nΜε τα λόγια αυτά περιέγραψε ενώπιον του Μικτού Ορκωτού Εφετείου την εικόνα της 23χρονης Φαίης Μπλάχα η ιατροδικαστής κ. Χριστίνα Σπηλιοπούλου, η οποία την εξέτασε λίγα μόλις 24ωρα μετά τον άγριο ξυλοδαρμό της από τον σύντροφο της Βαγγέλη Στεφανάκη πριν από περίπου τέσσερα χρόνια στη Νέα Μάκρη.\nΗ ιατροδικαστής, η οποία διενήργησε και τη νεκροψία – νεκροτομή στη σωρό του 23χρονου κοριτσιού, εξέφρασε τη βεβαιότητα πως ήταν τέτοια η σφοδρότητα των χτυπημάτων τα οποία είχε δεχθεί που μπορούσε να σωθεί μόνο από «ένα θαύμα». «Το στέλεχος του εγκεφάλου της ήταν εντελώς κατεστραμμένο», είπε χαρακτηριστικά η κ. Σπηλιοπούλου.\nΗ μάρτυρας, αν και είχε κληθεί μετά από αίτημα της υπεράσπισης του κατηγορούμενου, προκάλεσε την αντίδρασή της καθώς αμφισβήτησε την άποψη της ότι το χτύπημα στο πάνω μέρος του κεφαλιού της Φαίης δεν μπορεί να προήλθε από χτύπημα στον προφυλακτήρα του αυτοκινήτου.\n«Η κοπέλα δεν είχε πέσει προς τον προφυλακτήρα ώστε να χτυπήσει. Η Φαίη Μπλάχα ήταν χτυπημένη στο πάνω μέρος του κεφαλιού της, τη βρεγματική χώρα και όχι στο πίσω μέρος, όπως θα συνέβαινε αν είχε χτυπήσει στον προφυλακτήρα», τόνισε ανατρέποντας, ουσιαστικά, τον βασικό ισχυρισμό του κατηγορουμένου.\nΠεριγράφοντας την κλινική εικόνα της άτυχης κοπέλας η ιατροδικαστής κατέθεσε: «Η κοπέλα ήταν σε βαθύ κώμα, χρειάζονταν να νοσηλευθεί σε Μονάδα Εντατικής Θεραπείας…\nΗ μαγνητική έδειξε διάχυτο αιμάτωμα στον εγκέφαλο… Ήταν σε βαθιά καταστολή ώστε να μην έχει ο οργανισμός της ενεργειακές ανάγκες. Δεν ήταν αιμοδυναμικά σταθερή της είχαν χορηγήσει φάρμακο». (…)\n«Είχε εμφανή τραύματα. Είχε εκχυμώσεις και στο αριστερό πόδι είχε στο γόνατο μια εκδορά. Ήταν σαν να είχε σκύψει. Είχε και άλλες εκχυμώσεις… Έμοιαζε σαν να έχει δεχθεί χτυπήματα ή να έχει χτυπηθεί σε κάποιες επιφάνειες…».\nΌταν μάρτυρας κλήθηκε από τον πρόεδρο να περιγράψει το πρόσωπο της Φαίης τόνισε: «Είχε εκχύμωση στο αριστερό μάτι και εκχύμωση στο μέτωπο. Ήταν σαν το κεφάλι να έχει χτυπήσει σε μια επίπεδη επιφάνεια. Την είδα τέσσερις ημέρες μετά.\nΤα χείλια της είχαν εκχυμώσεις από μέσα… Φαίνονταν σαν να είχε προσκρούσει σε κάποια επιφάνεια ενώ οι υπόλοιπες κακώσεις «μαρτυρούσαν» χτυπήματα από πάλη.\nΠρόεδρος: Ο εγκεφαλικός θάνατος άρχισε όταν ήταν ακόμη στον «Ερυθρό Σταυρό»;\nΜάρτυρας: Όταν έφυγε από τον «Ερυθρό Σταυρό» είχε βαθμολογία 6 στην κλίμακα Γλασκώβης. Οι γιατροί της Κεντρικής Κλινικής μου είπαν ότι από το 6 είχε πάει στο 3.\nΣκεφθείτε ότι το 6 σημαίνει ότι ο ασθενής πρέπει να μπει επειγόντως σε ΜΕΘ. Στην Κεντρική Κλινική η πιθανότητα επιβίωσης της κοπέλας ήταν μηδαμινή. Την είδα στις 9 Απριλίου. Από τότε ξέραμε ότι η κοπέλα θα πεθάνει εκτός και αν γίνονταν θαύμα.\nΚατά τη διάρκεια της νεκροψίας, όπως κατέθεσε η μάρτυρας, διαπίστωσε κάκωση στο πάνω μέρος του κεφαλιού (βρεγματική χώρα).\nΗ τοποθέτηση αυτή προκάλεσε νέο αίτημα από την πλευρά της υπεράσπισης του κατηγορούμενου να κληθούν στο δικαστήριο δυο γιατροί του δημόσιου νοσοκομείου προκειμένου να καταθέσουν για την κατάσταση στην οποία βρισκόταν η κοπέλα.\nΕπιπλέον, ζήτησαν να προσκομιστεί ο ιατρικός φάκελος της. «Αν δεν έχει γίνει σωστή η αγωγή και ο θάνατος της Φαίης συνδέεται με ιατρική αμέλεια, διακόπτεται ο αιτιώδης σύνδεσμος του εντολέα μου με το αδίκημα της ανθρωποκτονίας» είπε, μεταξύ άλλων, ο συνήγορος υπεράσπισης Μ. Δημητρακόπουλος.\n← ΠΡΟΣΟΧΗ: Παίζετε με fidget spinners εσείς και τα παιδιά σας; – Δείτε τι προκαλεί – Ανησυχητική επιστημονική αποκάλυψη [video]\nΘρήνος για 8χρονη Ελληνίδα, έκρηξη Manchester: Τι αποκάλυψε ο θείος της. Στο νοσοκομείο η… →\nΆγριο έγκλημα στο Περιστέρι: Αυτός είναι ο συγκλονιστικός διάλογος δράστη – ψυχιάτρου – “Τι έχεις Γιώργο σήμερα; Έχει γίνει κάτι;”\n20 Ιουλίου 2017 Allspicy News Δεν επιτρέπεται σχολιασμός στο Άγριο έγκλημα στο Περιστέρι: Αυτός είναι ο συγκλονιστικός διάλογος δράστη – ψυχιάτρου – “Τι έχεις Γιώργο σήμερα; Έχει γίνει κάτι;”\nΕΚΤΑΚΤΟ ΜΥΝΗΜΑ ΑΠΟ ΤΟ ΑΓΙΟ ΟΡΟΣ.ΜΗΝ …………..\n6 Απριλίου 2016 spicy-news.gr Δεν επιτρέπεται σχολιασμός στο ΕΚΤΑΚΤΟ ΜΥΝΗΜΑ ΑΠΟ ΤΟ ΑΓΙΟ ΟΡΟΣ.ΜΗΝ …………..\nΈγκλημα στην Καλλιθέα: Βασάνισαν και σκότωσαν 99χρονο για …Ανατριχιαστικό !\n23 Ιουνίου 2017 Allspicy News Δεν επιτρέπεται σχολιασμός στο Έγκλημα στην Καλλιθέα: Βασάνισαν και σκότωσαν 99χρονο για …Ανατριχιαστικό !


13 Ιουνίου: Ανοικτή συνέλευση ΣΥΡΙΖΑ-Προοδευτική Συμμαχία/ Κάλεσμα σε προοδευτικούς πολίτες στην Ζάκυνθο/ Υποψήφιοι βουλευτές: Καρυδάκη- Γριμάνη Κική, Κοντονής Σταύρος και Χάρης Μαρκουτσάς | ΣΥ.ΡΙΖ.Α Ζακύνθου\nΠραγματοποιήθηκε την Πέμπτη 13 Ιούνη στην αίθουσα της ΠΕ Ζακύνθου ανοικτή προεκλογική συνέλευση του ΣΥΡΙΖΑ- Προοδευτκή Συμμαχία.\nΤην εισήγηση έκανε ο συντονιστής της ΝΕ του ΣΥΡΙΖΑ Χρήστος Καραπάνος και στην συνέχεια μίλησαν οι υποψήφιοι βουλευτές Σταυρος Κοντονης, Χάρης Μαρκουτσάς και Κική Καρυδάκη.\nΑκολούθησαν τοποθετήσεις των μελών της συνέλευσης και εγκρίθηκε κάλεσμα στους ζακυνθινούς πολίτες εν όψει των εκλογών της 7ης Ιουλίου.\n» Την Κυριακή 7 Ιουλίου αποφασίζουμε για το μέλλον και την κατεύθυνση που θα πάρει η Ελλάδα. Θα είναι πρόοδος η συντήρηση. Δημοκρατία η παλινόρθωση της ρεβανσιστικής δεξιάς. Οικονομική ανάκαμψη για τους πολλούς η κέρδη για τους λίγους. Διαφάνεια και εκσυγχρονισμός του κράτους η επιστροφή στην διαπλοκή, στην κλεπτοκρατία και στην φαυλότητα. Εθνική ανεξαρτησία και αξιοπρέπεια η επιστροφή στο ΔΝΤ με την σκληρή επιτροπεία, την διεθνή απαξίωση, την οικολογική καταστροφή και την υποβάθμιση του περιβάλλοντος.\nΑποφασίζουμε όμως και για την κοινοβουλευτική εκπροσώπηση της Ζακύνθου, την έδρα του νησιού μας.\nΑγωνιζόμαστε και ψηφίζουμε ΣΥΡΙΖΑ-Προοδευτική Συμμαχία για να παραμείνει η έδρα σε δημοκρατικά χέρια και στον προοδευτικό πόλο. Θέλουμε βουλευτή που να εκφράζει το λαό και να αγωνίζεται για αυτόν και τα συμφέροντα του. Όχι βαλτους χειροκροτητές της δεξιάς και του κ. Μητσοτάκη, που δεν έχουν ιδέα για την καθημερινότητα των πολιτών και τα προβλήματα του.\nΑς μην ονειρεύονται λοιπόν. Ούτε στην Ζάκυνθο ούτε πουθενά αλλού στην Ελλάδα. Δεν πρόκειται να γίνουν οι «οδοστρωτήρες» των εργαζομένων και του ελληνικού λαού. Δεν θα τους αφήσουμε!\nΕίναι ανάγκη σήμερα ο προοδευτικός, δημοκρατικός και αριστερός ψηφοφόρος. Όλοι οι εργαζόμενοι. Να αποτρέψουν την οπισθοδρόμηση και την καταστροφή. Όσα με κόπους, θυσίες και σκληρή αντιπαράθεση οικοδομηθηκαν από την κυβέρνηση του ΣΥΡΙΖΑ. Να μην επιτρέψουμε στις δυνάμεις του νεοφιλελευθερισμού να τα ισοπεδώσουν. Καταπατώντας για ακόμα μια φορά κοινωνικά και πολιτικά δικαιώματα.\nΣε αυτό τον αγώνα δεν περισσεύει κανείς.»\n← » Σύγκλιση των προοδευτικών δυνάμεων σε Ελλάδα και Ευρώπη » // Την Παρασκευή 17/5 /2019, στις 20:30 στο ξενοδοχείο ΠΑΛΑΤΙΝΟ // ομιλητές οι πρώην υπουργοί : Σταύρος Κοντονής, Νίκος Μπίστης και Γιάννης Ραγκούσης.\nΟργανωμένη Μεταφορά ετεροδημοτών για τις βουλευτικές εκλογές της 7ης Ιουλίου. →